pythainlp/thai-wiki-dataset-v4 huggingface dataset:
มารีอา เทรีซาแห่งออสเตรีย สมเด็จพระราชินีแห่งซาร์ดิเนีย

มารีอา เทรีซาแห่งออสเตรีย สมเด็จพระราชินีแห่งซาร์ดิเนีย (พระปรมาภิไธยเดิม : เจ้าหญิงมารีอา เทรีซาแห่งตอสคานา: 21 มีนาคม พ.ศ. 2344 - 12 มกราคม พ.ศ. 2398)  เป็นพระธิดาใน แกรนด์ดยุกแฟร์ดีนันที่ 3 แห่งตอสคานา กับ เจ้าหญิงลุยซาแห่งนาโปลีและซิซิเลีย
พระราชประวัติ.
สมเด็จพระราชินีมารีอา เทรีซา เสด็จพระราชสมเมื่อวันที่ 21 มีนาคม พ.ศ. 2344 เป็นเจ้าหญิงแห่งตอสคานา โดยเป็นพระธิดาใน แกรนด์ดยุกแฟร์ดีนันที่ 3 แห่งตอสคานา และ เจ้าหญิงลุยซาแห่งนาโปลีและซิซิเลีย โดยพระนามาภิไธยของพระองค์ ถูกตั้งตามพระบรมนามาภิไธยของ จักรพรรดินีมาเรีย เทเรซา ซึ่งเป็นพระปัยยิกาของพระองค์เอง พระอิสริยยศก่อนอภิเษกสมรสคือ อาร์ชดัชเชสแห่งออสเตรีย และ เจ้าหญิงแห่งโบฮีเมีย ฮังการี และตอสคานา ครอบครัวของพระองค์ถูกเนรเทศ เนื่องจากจักรพรรดินโปเลียนที่ 1 บุกโจมตีตอสคานา พระมารดาของพระองค์ สิ้นพระชนม์หลังพระองค์พระราชสมภพ 1 ปี
มารีอา คริสตินาแห่งนาโปลีและซิซิลี ผู้เป็นอีดตสมเด็จพระราชินีแห่งซาร์ดิเนียพระองค์ก่อน เป็นพระมาตุจฉา (น้าหญิง) ของพระองค์
อภิเษกสมรส.
งานอภิเษกสมรสของพระองค์ จัดขึ้นที่เมืองฟลอเรนซ์ เมื่อวันที่ 30 กันยายน พ.ศ. 2360 กับ ชาร์ล อัลเบิร์ต เจ้าชายแห่งคาริญญาโน มีการจัดพิธีมิสซาอภิเษกสมรสในวันที่ 2 ตุลาคมที่ อาสนวิหารฟลอเรนซ์ โดยพระปรมาภิไธยในภาษาอิตาลี ของพระนางคือ มาเรีย เทเรซา ฟรานเชสกา จูเซปปา จิโอวานนา เบเนเดตตา ต่อมาทรงเป็นที่รู้จักในนามเจ้าหญิงแห่งคาริญญาโน โดยพระราชสวามีของพระองค์ตรัสถึงพระราชอุปนิสัยของพระองค์ไว้ว่า ขี้อาย ไร้เดียงสาและบริสุทธิ์ โดยมีพระราชบุตรประสูติทั้งหมด 3 พระองค์ คือ 
สมเด็จพระราชินีแห่งซาร์ดิเนีย.
ในปี พ.ศ. 2367 พระราชสวามีของพระองค์ได้รับการแต่งตั้งเป็นรัชทายาทแห่งพระราชบัลลังก์ซาร์ดิเนีย จาก ผู้เป็นพระราชมาตุลภาดา (น้าเขย)ของพระองค์เอง ในปี พ.ศ. 2374 พระเจ้าชาลส์ เฟลิกซ์ สวรรคตลงโดยไม่มีพระราชบุตร พระราชสวามีสืบพระราชบัลลังก์ทรงพระบรมนามาภิไธย พระเจ้าการ์โล อัลแบร์โตแห่งซาร์ดิเนีย พระองค์จึงดำรงพระอิสริยยศ สมเด็จพระราชินีแห่งซาร์ดิเนีย โดยในช่วงรัชสมัยของพระราชสวามี พระองค์ไม่ได้เข้าไปยุ่งเกี่ยวกับการเมือง ทรงอุทิศเวลาให้กับครอบครัวและศาสนา ทรงเป็นที่ยอมรับอย่างกว้างขวางว่า ทรงเป็นผู้ที่เคร่งครัดในศาสนาและอ่อนโยนเอาใจเก่งในฐานะพระมเหสีและพระราชมารดา ด้วยทรงนับถือคาทอลิกที่เคร่งครัด เป็นชาตินิยมอิตาลี ทำให้การถ่วงดุลอำนาจของพระราชโอรสของพระองค์ คือ พระเจ้าวิตโตรีโอ เอมานูเอเลที่ 2 แห่งอิตาลี เป็นไปอย่างสมดุล
บั้นปลายพระชนม์ชีพ.
ภายหลังจากการสวรรคตของพระราชสวามีในปี พ.ศ. 2392 ที่เมืองปอร์โต พระองค์ก็ทรงไม่ปรากฏตัวพระองค์สาธารณชนอีก แม้ว่าพระนางจะไม่เคยยุ่งเกี่ยวกับการเมืองในฐานะสมเด็จพระราชินี แต่พระองค์ก็ทรงยุ่งเกี่ยวกัรัฐบาลในช่วงรัชสมัยของพระราชโอรส เมื่อรัฐบาลภายใต้การดูแลของกามิลโล เบนโซ เคานต์แห่งกาวูร์ เสนอการปฏิรูปเพื่อต่อต้านสิทธิพิเศษของคริสตจักรในปี พ.ศ. 2397 พระนางก็ร่วมมือกับพระสุณิสา กดดันให้พระราชโอรสขัดขวางการปฏิรูปโดยทรงให้เหตุผลว่าการปฏิรูปดังกล่าวเป็นการไม่เป็นมิตรกับคริสตจักรและเป็นสิ่งที่คริสเตียนไม่สามารถยอมรับได้ อย่างไรก็ตาม ความพยายามดังกล่าวไม่ประสบผลสำเร็จ
สมเด็จพระราชินีมารีอา เทรีซา ทรงดำรงพระราชอิสริยยศ สมเด็จพระราชชนนี สวรรคตลงเมื่อวันที่ 12 มกราคม พ.ศ. 2398 สิริพระชนมายุ 53 พรรษา พระบรมศพถูกฝังไว้ใน ซึ่งพระราชโอรสของพระองค์ คือ เจ้าชายแฟร์ดีนันโด ดยุกแห่งเจนัว (พ.ศ. 2365 - พ.ศ. 2398) สิ้นพระชนม์ด้วยพระชันษาเพียง 32 ปี ในวันที่ 10 กุมภาพันธ์ ในปีเดียวกัน
รองประธานคณะกรรมาธิการสามัญประจำสภาประชาชนแห่งชาติ

รองประธานคณะกรรมาธิการสามัญประจำสภาประชาชนแห่งชาติ  เป็นรองประธานคณะกรรมาธิการสามัญประจำสภาประชาชนแห่งชาติ มีหน้าที่รับผิดชอบการช่วยเหลือการปฏิบัติงานของประธาน
รองประธานได้รับการเสนอชื่ออย่างเป็นทางการโดยคณะผู้บริหารสูงสุดสภาประชาชนแห่งชาติในระหว่างสมัยประชุมและได้รับการอนุมัติจากคณะผู้แทนสภาประชาชนแห่งชาติ แต่ในความเป็นจริงแล้วพวกเขาได้รับการเลือกภายในพรรคคอมมิวนิสต์จีนที่ปกครองประเทศ ประธาน รองประธาน และเลขาธิการของคณะกรรมาธิการสามัญประจำสภาประชาชนแห่งชาติรวมกันประกอบเป็นคณะประธาน ประธานสามารถมอบหมายอำนาจบางส่วนของตนให้รองประธานปฏิบัติแทนได้ ในกรณีที่ประธานไม่สามารถปฏิบัติหน้าที่ คณะกรรมาธิการสามัญประจำสภาประชาชนแห่งชาติจะเลือกรองประธานคนใดคนหนึ่งเป็นการชั่วคราวจนกว่าประธานจะสามารถกลับมาปฏิบัติหน้าที่หรือสภาประชาชนแห่งชาติจะเลือกประธานคนใหม่ ตั้งแต่ ค.ศ. 1982 เป็นต้นมา รองประธานได้รับการแต่งตั้งให้ดำรงตำแหน่งวาระละ 5 ปีและไม่สามารถดำรงตำแหน่งเกินสองวาระ
วัดบูรณ์ (จังหวัดขอนแก่น)

วัดบูรณ์ เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลแวงน้อย อำเภอแวงน้อย จังหวัดขอนแก่น ที่ดินที่ตั้งวัดมีเนื้อที่ 12 ไร่ 
วัดบูรณ์ตั้งเมื่อ พ.ศ. 2440 ชื่อของวัดมาจากการที่บริเวณบ้านแวงน้อย อุดมสมบูรณ์มากมีสัตว์ป่า นานาชนิด จึงตั้งชื่อวัดว่า "วัดบูรณ์" ซึ่งหมายความว่าความสมบูรณ์ ได้รับพระราชทานวิสุงคามสีมาเมื่อวันที่ 16 กรกฎาคม พ.ศ. 2452 เขตวิสุงคามสีมากว้าง 20 เมตร ยาว 40 เมตร 
อาคารเสนาสนะประกอบด้วยอุโบสถหลังเก่า (สิม) เป็นสิมทึบขนาด 3 ห้อง ทรงสถาปัตยกรรมอีสานโบราณ มีคันทวยรูปพญานาครองรับชายคา หน้าจั่วมีรูปสุริยฉาย ตัวสิมก่อสร้างด้วยอิฐฉาบปูนนอก อุโบสถหลังใหม่ศาลาการเปรียญ กว้าง 15 เมตร ยาว 17 เมตร สร้างเมื่อ พ.ศ. 2514 เป็นอาคารไม้ หอสวดมนต์ กว้าง 7 เมตร ยาว 12 เมตร สร้างเมื่อ พ.ศ. 2516 เป็นอาคารคอนกรีตเสริมเหล็ก และกุฏิสงฆ์ จำนวน 1 หลัง เป็นอาคารคอนกรีตเสริมเหล็ก 2 ชั้น ศาลาบำเพ็ญกุศล จำนวน 1 หลัง สร้างด้วยไม้ ห้องสมุดโรงครัว และฉางข้าวสหกรณ์ในวัด ปูชนียวัตถุ มีพระประธานในอุโบสถหลังเก่า สร้างเมื่อ พ.ศ. 2452 และศาลาหลวงปู่มอญ อดีตเจ้าอาวาสรูปแรก
ดีมีตรีย์ ติมแชนกอ

ดีมีตรีย์ ยูแรวิช ติมแชนกอ (เกิดวันที่ 1 เมษายน ค.ศ. 1983) เป็นนักมวยปล้ำแบบเกรโก-โรมันชาวยูเครน เขาได้เหรียญเงินในยูโรเปียนเกมส์ 2015 และเหรียญทองแดงในการแข่งขันมวยปล้ำชิงแชมป์โลก 2015
เขาเล่นให้กับยูเครนในโอลิมปิกฤดูร้อน 2016
วัดบูรพาโนนเปือย

วัดบูรพาโนนเปือย เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลโนนเปือย อำเภอกุดชุม จังหวัดยโสธร
วัดบูรพาโนนเปือย (บ้านโนนเปือย) ตั้งวัดเมื่อ พ.ศ. 2436 ได้รับพระราชทานวิสุงคามสีมาเมื่อ พ.ศ. 2506
อุโบสถเก่าก่อด้วยอิฐฉาบปูนสีขาว ปัจจุบันมุงหลังคาด้วยสังกะสี มีบันไดทางขึ้นและประตูทางเข้าด้านทิศตะวันออก ประตูและหน้าต่างทำเป็นวงโค้ง มีบานประตูและหน้าต่างทำด้วยไม้เหนือประตูทางเข้าขึ้นไป ตรงบริเวณที่เป็นหน้าบันนั้นมีปูนปั้นเป็นรูปครุฑอยู่ 1 ตัว แต่หน้าบันด้านหลังเป็นรูปบุคคลยืน จากลักษณะโดยส่วนรวมนี้ น่าจะเป็นสถาปัตยกรรมพื้นบ้านแบบศิลปะลาวมากกว่าอย่างอื่น ยังพบแผ่นศิลาทรายแดงตั้งอยู่ 1 แผ่น สูงประมาณ 170 เซนติเมตร อยู่ห่างจากอุโบสถเก่า 10 เมตร จากลักษณะเข้าใจว่าเป็นใบเสมาหินทรายแดงศิลปะทวารวดี เมื่อประมาณพุทธศตวรรษที่ 11–16 ใบเสมาหินทรายนี้ ตั้งอยู่ระหว่างโบสถ์เก่ากับโบสถ์ใหม่ ซึ่งไม่แสดงให้เห็นว่ามีความสัมพันธ์กับอาคารทั้งทั้งสองแต่อย่างใด น่าจะถูกเคลื่อนย้ายมาจากที่อื่น แล้วนำมาตั้งประดับไว้ที่ลานมากกว่าอย่างอื่น
ฟีซะบีลิลมัจญด์

"ฟีซะบีลิลมัจญด์"  เป็นเพลงสรรเสริญที่ใช้เป็นเพลงชาติชั่วคราวของประเทศซีเรียหลังการล่มสลายของระบอบอัลอะซัดแทนที่ฮุมาตัดดิยาร เนื้อร้องประพันธ์โดยอุมัร อะบู รีชะฮ์ กวีชาวซีเรียที่มีชื่อเสียง
ประวัติ.
หลังการล่มสลายของระบอบอัลอะซัดใน ค.ศ. 2024 "ฟีซะบีลิลมัจญด์"ได้รับกระแสความนิยมอย่างคึกคักอีกครั้ง ในเดือนมกราคม ค.ศ. 2025 สมาคมฟุตบอลซีเรียแจ้งต่อฟีฟ่าอย่างเป็นทางการถึงการตัดสินใจเปลี่ยนแปลงภาพลักษณ์การลงเล่นของทีมชาติในการแข่งขันระดับนานาชาติ โดยหนึ่งในการเปลี่ยนแปลงดังกล่าวได้แก่ การนำเพลง"ฟีซะบีลิลมัจญด์"มาใช้เป็นเพลงชาติชั่วคราวจนกว่าจะมีมติอนุมัติให้ใช้เพลงชาติอย่างเป็นทางการอย่างถาวร
เนื้อร้อง.
เพลงนี้สื่อถึงเรื่องการเสียสละ ความรักชาติ และการต่อต้านการกดขี่:
แปลภาษาไทย.
<poem>
ในการแสวงหาความรุ่งโรจน์และบ้านเกิดเมืองนอน เราทั้งจงอยู่อย่างเป็นตาย
เราทุกคนล้วนมีความมุ่งมั่นสูงส่ง ด้วยแข็งแกร่งและเด็ดเดี่ยว
เจ้านายที่เป็นอิสระไม่อาจยอมถูกขังจากโซ่ตรวนเหล็กได้
𝄆 เพราะความเป็นชีวิตที่อัปยศอดสูและอ่อนล้าสมควรแก่ทาสเพียงนั้น 𝄇
เราทั้งหลายจงไม่เกรงกลัวกาลเวลา หากมันกล้าลองดีใส่พวกเรา
เพื่อประโยชน์แห่งบ้านเกิดเมืองนอน มีผู้พลีชีพกี่คนที่ต้องสละสิ้นเอ๋ย?
นี่คือบ้านเกิดเของเรา ซึ่งเป็นถิ่นที่กำเนิดของบรรพบุรุษโบราณ
ฟากฟ้าเป็นแหล่งกำเนิดแด่แรงบันดาลใจและการเปิดเผยที่แท้จริง
เนินเขาเป็นสวรรค์อันน่าหลงใหลที่ทุกคนเหินมองขึ้นไป
𝄆 ทุกๆช่วงของผืนถิ่นมีค่าเท่ากับเส้นชีวาในเส้นเลือดของเรา 𝄇
เราทั้งหลายจงไม่เกรงกลัวกาลเวลา หากมันกล้าลองดีใส่พวกเรา
เพื่อประโยชน์แห่งบ้านเกิดเมืองนอน มีผู้พลีชีพกี่คนที่ต้องสละสิ้นเอ๋ย?
เราจักอดทน แต่ความอดทนมิสามารถนำทางเราได้อีกกาลนาน
เราจักใฝ่ฝัน แต่ความใฝ่ฝันกลับทำให้เกิดล่มจมไปได้
ดังนั้นบัดนี้ เราจงลุกขึ้นยืนหยัดได้ดั่งภูผาต่อหน้าปัจจามิตรของเรา
𝄆 เราขอต่อต้านการกดขี่และสร้างอนุสรณ์สถานแห่งเกียรติยศอันรุ่งเรืองเถิด 𝄇
เราทั้งหลายจงไม่เกรงกลัวกาลเวลา หากมันกล้าลองดีใส่พวกเรา
เพื่อประโยชน์แห่งบ้านเกิดเมืองนอน มีผู้พลีชีพกี่คนที่ต้องสละสิ้นเอ๋ย?
</poem>
สำเนียงอาซันเต

อาซันเต มีอีกชื่อว่า อาชันตี, อาชันเต หรือ จวิอาซันเต เป็นหนึ่งในภาษาย่อยหลักในภาษาอากัน ถือเป็นหนึ่งในสามภาษาวรรณกรรมของชาวอากัน ส่วนอีกสองภาษาคือ Akuapem และ Fante มีผู้พูดภาษาย่อยอาซันเตกว่า 3.8 ล้านคน ส่วนใหญ่กระจุกอยู่ที่กานาและโกตดิวัวร์ตะวันออกเฉียงใต้ และโดยเฉพาะในและรอบภูมิภาคอาชันตีของประเทศกานา
เอร์วิน การาบาโย

เอร์วิน โฮเซ การาบาโย กาเบรรา (เกิดวันที่ 21 กรกฎาคม ค.ศ. 1981) เป็นนักมวยปล้ำมือสมัครเล่นชาวเวเนซุเอลา โดยเข้าแข่งขันในประเภทเฮฟวีเวตชาย เขาได้เหรียญทองแดงสองเหรียญในกลุ่ม 96 กก. ในแพนอเมริกันเกมส์ 2007 และ 2011 การาบาโยเป็นสมาชิกทีมมวยปล้ำ La Puente Sporting Club และได้รับการฝึกสอนและฝึกซ้อมกับ Milcho Radulovski
การาบาโยเป็นตัวแทนเวเนซุเอลาในโอลิมปิกฤดูร้อน 2012 ที่ลอนดอน โดยเข้าแข่งประเภทชาย 96 กก. เขาแพ้ในรอบคัดเลือกต่ออาร์โด อารูซาร์จากเอสโตเนียที่ทำคะแนนได้ 5 แต้มในสองรอบ ทำให้การาบาโยไม่มีแม้แต่แต้มเดียว
รายชื่อเทศบาลและองค์การบริหารส่วนตำบลในจังหวัดเชียงราย

ต่อไปนี้เป็น รายชื่อเทศบาลและองค์การบริหารส่วนตำบลในจังหวัดเชียงราย ซึ่งเป็นองค์กรปกครองส่วนท้องถิ่นระดับล่างหรือระดับพื้นฐาน มีจำนวนทั้งหมด 143 แห่ง ประกอบด้วยเทศบาล 73 แห่ง แบ่งเป็นเทศบาลนคร 1 แห่ง และเทศบาลตำบล 72 แห่ง ที่เหลือเป็นองค์การบริหารส่วนตำบลจำนวน 70 แห่ง ทั้งนี้มีอำเภอที่ไม่มีเทศบาลอยู่ 2 อำเภอ คือ อำเภอแม่ฟ้าหลวง และอำเภอดอยหลวง และมี 1 อำเภอที่ไม่มีองค์การบริหารส่วนตำบล คือ อำเภอป่าแดด
รายชื่อเทศบาลและองค์การบริหารส่วนตำบล.
<templatestyles src="แม่แบบ:sticky header/styles.css"/>
<templatestyles src="Template:Table alignment/tables.css" />
<templatestyles src="Div col/styles.css"/>
สรุปจำนวน.
ต่อไปนี้เป็นตารางสรุปจำนวนเทศบาลและองค์การบริหารส่วนตำบลในจังหวัดเชียงราย แบ่งตามอำเภอ
<templatestyles src="Template:Table alignment/tables.css" />
อาร์ชดัชเชสมารีอา ลุยซาแห่งออสเตรีย (พ.ศ. 2341 - พ.ศ. 2400)

อาร์ชดัชเชสมารีอา ลุยซาแห่งออสเตรีย (พ.ศ. 2341 - พ.ศ. 2400) (พระนามเต็ม: มารีอา ลุยซา จูเซปปา คริสตินา โรซา; 30 สิงหาคม พ.ศ. 2341 - 15 มิถุนายน พ.ศ. 2400)  เป็นพระธิดาพระองค์รองใน แกรนด์ดยุกแฟร์ดีนันที่ 3 แห่งตอสคานา กับ เจ้าหญิงลุยซาแห่งนาโปลีและซิซิเลีย เป็นพระพี่นางเธอใน มารีอา เทรีซาแห่งออสเตรีย สมเด็จพระราชินีแห่งซาร์ดิเนีย พระมาตุจฉา (ป้าฝ่ายแม่) ในพระเจ้าวิตโตรีโอ เอมานูเอเลที่ 2 แห่งอิตาลี
พระประวัติ.
อาร์ชดัชเชสมารีอา ลุยซา ประสูติเมื่อวันที่ 30 สิงหาคม พ.ศ. 2341 ในเมืองฟลอเรนซ์ พระมารดาของพระองค์เป็นญาติสืบสายพระโลหิตของ มารี อ็องตัวแน็ต พระองค์ทรงดำรงพระอิสริยยศ อาร์ชดัชเชสแห่งออสเตรีย และ เจ้าหญิงแห่งโบฮีเมีย ฮังการี และตอสคานา
ตั้งแต่แรกประสูติ พระองคทรงมีความบกพร่องทางพระวรกาย ซึ่งอาจเกี่ยวข้องกับการเสกสมรสสายเลือดเดียวกันในครอบครัวเดียวกัน และด้วยเหคุที่ พระบิดาและพระมารดาเป็นพระญาติกัน พระองค์จึงได้รับความบกพร่องนี้มา ทรงเป็นที่ล้อในหมู่พระญาติอย่างเอ็นดูว่า เจ้าหญิงหลังค่อมตัวน้อย พระองค์เสด็จเยือนปิซา เป็นประจำตั้งแต่ปี พ.ศ. 2357 พระองค์มิเคยเสกสมรส และสิ้นพระชนม์เมื่อวันที่ 15 มิถุนายน พ.ศ. 2400 สิริพระชันษา 58 ปี
เจ้าชายออดโดเนอ ดยุกแห่งมอนแฟร์ราโต

เจ้าชายออดโดเนอ ดยุกแห่งมอนแฟร์ราโต (พระนามเต็ม: อดโดเนอ ยูจีโน มารีอา ดิ ซาวอย; 11 กรกฎาคม พ.ศ. 2389 - 22 มกราคม พ.ศ. 2409)  เป้นพระราชโอรสใน พระเจ้าวิตโตรีโอ เอมานูเอเลที่ 2 แห่งอิตาลี กับ พระนางอาเดิลไฮท์แห่งออสเตรีย
พระประวัติ.
เจ้าชายออดโดเนอ ประสูติเมื่อวันที่ 11 กรกฎาคม พ.ศ. 2389 พระราชบิดาคือ พระเจ้าวิตโตรีโอ เอมานูเอเลที่ 2 แห่งอิตาลี กับ พระนางอาเดิลไฮทฺ์แห่งออสเตรีย เป็นพระโสทรานุชาใน พระเจ้าอุมแบร์โตที่ 1 แห่งอิตาลี กับ พระเจ้าอามาเดโอที่ 1 แห่งสเปน พระเชษฐาใน มารีอา ปีอา สมเด็จพระราชินีแห่งโปรตุเกส เป็นพระราชปิตุลา (อาชาย) ในพระเจ้าวิตโตรีโอ เอมานูเอเลที่ 3 แห่งอิตาลี เป็นพระราชมาตุลา (ลุงฝ่ายแม่) ในพระเจ้าการ์ลุชที่ 1 แห่งโปรตุเกส
พระองค์มีพระโรคประจำพระองค์เป็นโรคทางพันธุกรรมที่ร้ายแรง ตั้งแต่พระชันษา 2 ปี โดยพระอาการคือทรงรูปร่างเล็กกว่าเกณฑ์ (แคระแกร็นและพัฒนาการผิดปกติ) สมเด็จพระบรมชนกนาถทรงมีพระราชกระแสรับสั่งให้ พระองค์ประทับในรั้วเขตพระราชวังหลวงเท่านั้น กระนั้น พระองค์กลับมีความเฉลียวฉลาด มีไหวพริบ และมีพระสติปัญญาเลิศล้ำ ทรงอุทิศเวลาส่วยพระองค์ให้กับวิทยาศาตร์และศิลปะตลอดพระชนม์ชีพ พระองค์ทรงศึกษาศิลปะและทรงจัดหาโบราณวัตถุจากกรีกและโรม ซึ่งเป็นสถานที่โบราณสำหรับเมืองเจนัว ซึ่งยังคงจัดแสดงอยู่ในพิพิธภัณฑ์โบราณคดีลิกูเรียน (Museo di Archeologia Ligure) ผลงานอื่นๆ ที่พระองค์ทีงรวบรวมและทรงบริจาคไว้ ถูกจัดแสดงอยู่ที่หอศิลป์ศิลปะสมัยใหม่ของเมืองเจนัว ซึ่งได้รับพระกรุณาธิคุณจากพระองค์พระราชทานนามตั้งเป็นบางส่วน 
พระองค์ทรงดำรงพระชนม์ชีพช่วง 4 ปีสุดท้ายในเจนัว เจ้าชายทรงเลือกเมืองเจนัวเป็นที่ประทับเนื่องจากสภาพอากาศอบอุ่นซึ่งเอื้อประโยชน์ต่อสภาพพระวรกายที่ป่วยของพระองค์
สิ้นพระชนม์.
ก่อนที่พระองค์จะสิ้นพระชนม์ ในฐานะนักวิชาการ เจ้าชายทรงมีโอกาสพบปะพูดคุยกับบุคคลสำคัญทางวัฒนธรรม เช่น ประติมากร ซึ่งทำหน้าที่เป็นที่ปรึกษาและเพื่อนของพระองค์ ทัมมาร์ ลักโซโร และปาสกวาเล โดเมนิโก กัมเบียโซ พระองค์สิ้นพระชนม์เมื่อพระชันษา 19 ปี ที่พระราชวังเจนัวไม่นานก่อนรุ่งสางของวันที่ 22 มกราคม พ.ศ. 2409
เฮียกูเอมุ

เฮียกูเอมุ (; โรมาจิ: "Hyakuemu"; #เปลี่ยนทาง) เป็นซีรีส์มังงะญี่ปุ่น แต่งเรื่องและวาดภาพโดย#เปลี่ยนทาง เผยแพร่ออนไลน์ทางเว็บไซต์และแอพพลิเคชัน"แม็กกาซีนพ็อกเก็ต"ของสำนักพิมพ์โคดันชะตั้งแต่เดือนพฤศจิกายน พ.ศ. 2561 ถึงสิงหาคม พ.ศ. 2562 และได้รับการรวบรวมตีพิมพ์เป็นหนังสือมังงะรวมเล่ม ("ทังโกบง") ทั้งหมด 5 เล่ม ภาพยนตร์อนิเมะดัดแปลงผลิตโดยสตูดิโอร็อกเอ็นโรลเมาต์เทนมีกำหดฉายในประเทศญี่ปุ่นในปี พ.ศ. 2568
รูปแบบต่าง ๆ.
มังงะ.
"เฮียกูเอมุ"แต่งเรื่องและวาดภาพโดย#เปลี่ยนทาง เผยแพร่ออนไลน์ทางเว็บไซต์และแอพพลิเคชัน"แม็กกาซีนพ็อกเก็ต"ของสำนักพิมพ์โคดันชะตั้งแต่วันที่ 6 พฤศจิกายน พ.ศ. 2561 ถึง 6 สิงหาคม พ.ศ. 2562 ได้รับการรวบรวมตีพิมพ์เป็นหนังสือมังงะรวมเล่ม ("ทังโกบง") ทั้งหมด 5 เล่มตั้งแต่วันที่ 7 มิถุนายน พ.ศ. 2562 ถึง 9 ตุลาคม พ.ศ. 2562
!width=4%|#
!width=48%|วันที่ออกจำหน่าย
!width=48%|ISBN
<tr style="text-align: center;"><th scope="row" id="vol1" style="text-align: center; font-weight: normal; background-color: transparent;">1</th></td><td> 7 มิถุนายน พ.ศ. 2562</td><td></td></tr>
<tr style="text-align: center;"><th scope="row" id="vol2" style="text-align: center; font-weight: normal; background-color: transparent;">2</th></td><td> 9 กรกฎาคม พ.ศ. 2562</td><td></td></tr>
<tr style="text-align: center;"><th scope="row" id="vol3" style="text-align: center; font-weight: normal; background-color: transparent;">3</th></td><td> 9 สิงหาคม พ.ศ. 2562</td><td></td></tr>
<tr style="text-align: center;"><th scope="row" id="vol4" style="text-align: center; font-weight: normal; background-color: transparent;">4</th></td><td> 9 กันยายน พ.ศ. 2562</td><td></td></tr>
<tr style="text-align: center;"><th scope="row" id="vol5" style="text-align: center; font-weight: normal; background-color: transparent;">5</th></td><td> 9 ตุลาคม พ.ศ. 2562</td><td></td></tr>
</table>
ภาพยนตร์.
มีการประกาศสร้างภาพยนตร์อนิเมะดัดแปลงในเทศกาลภาพยนตร์แอนิเมชันนานาชาติอานซีเมื่อวันที่ 24 พฤษภาคม พ.ศ. 2567 ภาพยนตร์สร้างโดยสตูดิโอร็อกเอ็นโรลเมาต์เทน อำนวยการผลิตโดยบริษัทโพนีแคนยอน, ทีบีเอสทีวี และแอสมิกเอช ภาพยนตร์กำกับโดยเค็นจิ อิวาอิซาวะ ออกแบบตัวละครโดยเคซูเกะ โคจิมะ มีกำหนดฉายในประเทศญี่ปุ่นในปี พ.ศ. 2568
ภาษารูตุล

รูตุล หรือ รูตูเลียน เป็นภาษาที่พูดโดยชาวรูตุล กลุ่มชาติพันธุ์ในสาธารณรัฐดาเกสถาน (ประเทศรัสเซีย) และพื้นที่บางส่วนของอาเซอร์ไบจาน มีผู้พูดในดาเกสถาน 30,000 คน (สำมะโน ค.ศ. 2010) และ 17,000 คน (ไม่ทราบวันที่) ในอาเซอร์ไบจาน คำว่า "รูตุล" มาจากชื่อหมู่บ้านดาเกสถานที่มีผู้พูดภาษานี้เป็นภาษาส่วนใหญ่
รูตุลเป็นภาษาใกล้สูญในประเทศรัสเซีย และ"แผนที่ชุดภาษาใกล้สูญของโลก" (2010) ของยูเนสโกจัดให้ภาษารูตุลเป็น"ภาษาที่ใกล้สูญอย่างแน่นอน" 
การจัดอันดับ.
รูตุลจัดให้อยู่ในกลุ่มเลซกิกในตระกูลภาษาคอเคซัสตะวันออกเฉียงเหนือ ชาวรูตุลเรียกภาษาตนเองว่า 
ภาษาใกล้ชิด.
ในบรรดาภาษาที่อยู่ในกลุ่มเลซกิก ภาษาที่ใกล้ชิดกับภาษารูตุลที่สุดคือ Tsakhur นอกจากสองภาษานี้ ยังมีอีก 7 ภาษาที่อยู่ในกลุ่มภาษาเดียวกัน ได้แก่: Lezgian, Tabasaran, Aghul, Budukh, Kryts, Udi และ Archi
จังหวัดกาฬสินธุ์ในการเลือกตั้งสมาชิกสภาผู้แทนราษฎรไทยเป็นการทั่วไป ธันวาคม พ.ศ. 2500

การเลือกตั้งสมาชิกสภาผู้แทนราษฎรจังหวัดกาฬสินธุ์ ธันวาคม พ.ศ. 2500 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป ธันวาคม พ.ศ. 2500 กำหนดให้มีขึ้นในวันที่ 15 ธันวาคม พ.ศ. 2500 โดยแบ่งเขตการเลือกตั้งออกเป็น 1 เขตเลือกตั้ง มีสมาชิกสภาผู้แทนราษฎรได้ 3 คน จำนวนที่นั่งเท่าเดิมจากการเลือกตั้งครั้งก่อนเมื่อเดือนกุมภาพันธ์ พ.ศ. 2500 แต่ละเขตเลือกตั้งจะมีสมาชิกสภาผู้แทนราษฎรได้เขตละ 3 คน
การเลือกตั้งเพิ่มเติม 30 มีนาคม พ.ศ. 2501.
หลังจากการเลือกตั้งทั่วไปในเดือนธันวาคม พ.ศ. 2500 ก็ได้มีพระราชกฤษฎีกาให้เลือกตั้งสมาชิกสภาผู้แทนราษฎรประเภทที่ 1 เพิ่มขึ้นเท่าจำนวนสมาชิกสภาผู้แทนราษฎรประเภทที่ 2 พ.ศ. 2501 ใน 5 จังหวัด ได้แก่ จังหวัดพระนคร, จังหวัดธนบุรี, จังหวัดกาฬสินธุ์, จังหวัดร้อยเอ็ด และ จังหวัดอุบลราชธานี กำหนดให้มีขึ้นในวันที่ 30 มีนาคม พ.ศ. 2501 โดยจังหวัดกาฬสินธุ์ แบ่งเขตการเลือกตั้งออกเป็น 1 เขตเลือกตั้ง มีสมาชิกสภาผู้แทนราษฎรเพิ่มอีก 3 คน แต่ละเขตเลือกตั้งจะมีสมาชิกสภาผู้แทนราษฎรได้เขตละ 3 คน
สภากรุงโตเกียว

สภากรุงโตเกียว  เป็นสภาท้องถิ่นระดับจังหวัดของกรุงโตเกียว
สมาชิกสภากรุงโตเกียวมีทั้งหมด 127 คน มาจากการเลือกตั้งโดยตรงของประชาชน มีวาระการดำรงตำแหนง่ 4 ปี เขตเลือกตั้งประกอบด้วย 42 เขต เป็นการลงคะแนนแบบเสียงเดียวโอนไม่ได้ โดยเขตเลือกตั้งจะประกอบด้วย 23 เขตที่มีพื้นที่ตรงกับเขตพิเศษของโตเกียว, 18 เขตที่เป็นพื้นที่ของเทศบาลต่าง ๆ ทางฝั่งตะวันตกของโตเกียว และอีก 1 เขต เป็นพื้นที่ของหมู่เกาะรอบนอก (หมู่เกาะโองาซาวาระและหมู่เกาะอิซุ)
สภากรุงโตเกียวมีหน้าที่ในการตราและแก้ไขข้อบังคับ อนุมัติงบประมาณ (5.7 พันล้านเยนในปีงบประมาณ 2007) และลงคะแนนเสียงในการอนุมัติการแต่งตั้งผู้บริหารที่สำคัญที่เสนอโดยผู้ว่าราชการ เช่น รองผู้ว่าราชการ
เนื่องด้วยลักษณะพิเศษของกรุงโตเกียวเมื่อเทียบกับจังหวัดอื่น สภากรุงโตเกียวจึงมีอำนาจบางประการที่โดยปกติแล้วจะตกอยู่ภายใต้ความรับผิดชอบของสภาเทศบาล ทั้งนี้เพื่อให้มีการบริหารจัดการเมืองที่มีประสิทธิภาพและเป็นเอกภาพของเขตพิเศษ 23 แห่งที่เคยเป็นพื้นที่ของนครโตเกียวเดิม ซึ่งเป็นศูนย์กลางของโตเกียว
องค์ประกอบปัจจุบัน.
การเลือกตั้งผู้ว่าราชการกรุงโตเกียว ค.ศ. 2024 จัดขึ้นเมื่อวันที่ 7 กรกฎาคม ค.ศ. 2024 โดยเมื่อวันที่ 12 กรกฎาคม ค.ศ. 2024 สภากรุงโตเกียวประกอบด้วยสมาชิกดังต่อไปนี้
เขตเลือกตั้ง.
เขตเลือกตั้งส่วนใหญ่สอดคล้องกับเขตเทศบาลในปัจจุบัน แต่มีหลายเขตที่สอดคล้องกับเขตอำเภอในอดีต (อำเภอถูกยุบเลิกในฐานะหน่วยการบริหารไปแล้วเมื่อ ค.ศ. 1921 เดิมทีตามนิยามแล้วอำเภอทำหน้าที่เป็นเขตเลือกตั้งของสภาระดับจังหวัดในจักรวรรดิ) ได้แก่ อำเภอทามะตะวันตก (นิชิตามะ), อำเภอทามะเหนือ (คิตาตามะ) และอำเภอทามะใต้ (มินามิตามะ) ส่วนเทศบาลที่อยู่บนหมู่เกาะรอบนอกจะไม่ขึ้นตรงต่ออำเภอ แต่จะขึ้นตรงต่อ 4 กิ่งจังหวัด ซึ่งทั้งหมดรวมกันเป็นเขตเลือกตั้งเดียวเรียกว่าเขตหมู่เกาะ
แผ่นท้องฟ้าเนบรา

แผ่นท้องฟ้าเนบรา  เป็นแผ่นสัมฤทธิ์ที่มีเส้นผ่านศูนย์กลางประมาณ และมีน้ำหนัก มีรอยคร่ำสีเขียวแกมน้ำเงินและฝังด้วยสัญลักษณ์ที่ทำจากทองคำ สัญลักษณ์เหล่านี้โดยทั่วไปมักตีความว่าเป็นดวงอาทิตย์หรือจันทร์เพ็ญ, จันทร์เสี้ยว และดวงดาว รวมถึงกระจุกดาว 7 ดวงซึ่งมักตีความอย่างง่าย ๆ ว่าเป็นกระจุกดาวลูกไก่
ส่วนโค้งทองคำ 2 ส่วนที่อยู่ด้านข้างของแผ่นนั้นเชื่อกันว่าเป็นการแสดงมุมระหว่างสองอายัน ปัจจุบันส่วนโค้งหนึ่งหายไป อีกส่วนโค้งหนึ่งที่อยู่ที่ส่วนล่างซึ่งมีเส้นหลายเส้นที่ขนานกันภายในส่วนโค้งนั้น มักตีความว่าเป็นเรือดวงอาทิตย์พร้อมด้วยพายจำนวนมาก แม้ว่านักเขียนบางคนให้ความเห็นว่าอาจแสดงถึงรุ้งกินน้ำ แสงเหนือ, ดาวหาง, หรือเคียว
ในปี ค.ศ. 1999 วัตถุรูปแผ่นนี้ถูกค้นพบโดยพบว่าฝังอยู่บนเนินเขามิทเทิลแบร์ค (Mittelberg) ใกล้กับเมืองเนบรา (Nebra) ในประเทศเยอรมนี นักโบราณคดีประมาณอายุว่าอยู่ประมาณ 1,800-1,600 ปีก่อนคริสตกาล และเชื่อกันว่าเป็นผลงานของอารยธรรมอูเญชิตเซ (Únětice culture) ในยุคสัมฤทธิ์ตอนต้น การวิเคราะห์ทางวิทยาศาสตร์ต่าง ๆ ของวัตถุรูปแผ่นนี้, วัตถุอื่น ๆ ที่ค้นพบพร้อมกับวัตถุรูปแผ่น และตำแหน่งที่ค้นพบ ได้ยืนยันการประมาณอายุว่าเป็นยุคสัมฤทธิ์ตอนต้น
แผ่นท้องฟ้าเนบราเป็นวัตถุที่เก่าแก่ที่สุดในบรรดาวัตถุเท่าที่ทราบจากที่ใด ๆ ในโลกที่แสดงภาพปรากฏการณ์ทางดาราศาสตร์ ในเดือนมิถุนายน ค.ศ. 2013 แผ่นท้องฟ้าเนบราได้รับการขึ้นทะเบียนในทะเบียนความทรงจำแห่งโลกขององค์การยูเนสโก และได้รับการยกย่องว่าเป็น "หนึ่งในสิ่งค้นพบทางโบราณคดีที่สำคัญที่สุดในศตวรรษที่ 20"
ฟรีดอม (เพลงมารีอัม เชงเกลีอา)

"ฟรีดอม"  เป็นเพลงโดยมารีอัม เชงเกลีอา นักร้องชาวจอร์เจีย ซึ่งประพันธ์ขึ้นโดยบูกา การ์โตเซียและเคติ กาบิเซียนี เพลงนี้วางจำหน่ายเมื่อ 14 มีนาคม ค.ศ. 2025 และจะเป็นตัวแทนของจอร์เจียในปีการประกวดเพลงยูโรวิชันปี 2025
การพัฒนา.
สำหรับ "ฟรีดอม" เคติ กาบิเซียนีเป็นผู้ประพันธ์ดนตรีและบูกา การ์โตเซียเป็นผู้ประพันธ์เนื้อร้อง เนื้อเพลงสื่อถึงความหวังและความมุ่งมั่น มอบความศรัทธาในเส้นทางข้างหน้า ภาพของท้องฟ้าสีฟ้าไร้เมฆ และท้องทะเลที่สงบแต่มีพายุยิ่งทำให้ความรู้สึกซาบซึ้งยิ่งขึ้น เนื้อเพลงเน้นย้ำถึงความรักที่บริสุทธิ์และไม่สั่นคลอนต่ออิสรภาพและบ้านเกิดเมืองนอน
มิวสิกวิดีโอ.
มิวสิควิดีโอเพลงนี้กำกับโดยคาคา บุคราชวิลี พร้อมด้วยการกำกับศิลป์โดยชาโก โปเปียชวิลี และนิโน ซูไลอา และได้เปิดตัวพร้อมกับการประกาศผลผู้เข้าประกวดผ่านทางช่องยูทูบของการประกวดเพลงยูโรวิชัน
การประกวดเพลงยูโรวิชันปี 2025.
การคัดเลือกภายใน.
เมื่อวันที่ 14 มีนาคม 2025 จีพีบีประกาศว่าเพลง "ฟรีดอม" มารีอัม เชงเกลีอาจะเป็นตัวแทนของประเทศในการประกวดเพลงยูโรวิชันปี 2025 ก่อนหน้านี้เชงเกลีอาเคยพยายามเป็นตัวแทนของจอร์เจียในการประกวดปี 2020 โดยได้อันดับที่หกในรายการแข่งขันร้องเพลงเรียลลิตีทีวีและการคัดเลือกศิลปิน "จอร์เจียนไอดอล" ฤดูกาลที่ 9 เพลงนี้ได้รับการคัดเลือกจากผลงาน 18 เพลงที่จีพีบีรับสมัครเข้ามา โดยยังมีอีก 20 เพลงที่ส่งมาโดยผู้ประพันธ์เพลงชาวต่างชาติด้วย
ในยูโรวิชัน.
การประกวดเพลงยูโรวิชันปี 2025 จะจัดขึ้นที่ซังคท์ยาค็อพซ์ฮัลเลอในบาเซิล ประเทศสวิตเซอร์แลนด์ และจะประกอบด้วยรอบรองชนะเลิศสองรอบในวันที่ 13 และ 16 พฤษภาคมตามลำดับ และรอบชิงชนะเลิศในวันที่ 17 พฤษภาคม ค.ศ. 2025 ในระหว่างการจับฉลากการจัดสรรที่จัดขึ้นเมื่อวันที่ 28 มกราคม ค.ศ. 2025 จอร์เจียได้รับการจับฉลากให้เข้าแข่งขันในรอบรองชนะเลิศที่สอง โดยทำการแสดงในช่วงครึ่งหลังของการแสดง
ลวน (นักร้อง)

อันเนอ แอดวีฌ มารีอา แปเชร์ต (เกิด 26 พฤศจิกายน ค.ศ. 1996) หรือชื่อในวงการ ลวน เอเมรา  หรือ ลวน เป็นนักร้องและนักแสดงชาวฝรั่งเศส ในฝรั่งเศส เธอเป็นที่รู้จักจากการเป็นผู้เข้ารอบรองชนะเลิศในรายการ "" ฤดูกาลที่สองและเป็นที่รู้จักในระดับนานาชาติจากบทบาทของเธอในภาพยนตร์เรื่อง "ลาฟามีย์เบลีแยร์" ในปี 2014 ซึ่งทำให้เธอได้รับรางวัลเซซาร์อะวอร์ดสาขานักแสดงหญิงที่มีมีแนวโน้มดีที่สุดเธอจะเป็นตัวแทนของฝรั่งเศสในการประกวดเพลงยูโรวิชันปี 2025 ด้วยเพลง "มาม็อง"
ชีวิตช่วงต้น.
อันเนอ แปเชร์ตเกิดเมื่อวันที่ 26 พฤศจิกายน ค.ศ. 1996 ที่แซ็งต์-กาทรีน เธอเติบโตในจังหวัดปาดกาแลของฝรั่งเศส โดยมีพี่สาวสี่คนและพี่ชายคนเดียว พ่อของเธอชื่อ ฌ็อง-ปิแอร์ เปชเชิร์ต ชาวฝรั่งเศสเชื้อสายโปแลนด์-เยอรมัน ส่วนแม่ของเธอคือ อิซาเบล ปินโต ดอส ซานโตส เป็นลูกครึ่งบราซิล-โปรตุเกส
ในปี 2008 เธอได้เข้าร่วมในรายการแข่งขันดนตรีของฝรั่งเศส "เอกอลเดสตาร์ส" ซึ่งออกอากาศทางช่องไดเรก 8
ลูอาน ซึ่งได้รับการวินิจฉัยว่าเป็นโรคสมาธิสั้น เมื่ออายุได้ 8 ขวบ ได้เล่าว่าพ่อแม่ของเธอได้ลงโทษเธออยู่บ่อยครั้งจากอาการสมาธิสั้นของเธอ แต่เธอก็ได้เรียนรู้อะไรมากมายเกี่ยวกับการฝึกวินัยจากพวกเขา และพวกเขาก็ปฏิบัติกับเธอด้วยความรักเสมอ 
ลวนสูญเสียพ่อและแม่ของเธอทั้งคู่ในช่วงวัยรุ่น เธอขับร้องเพลง "อิแมจิน" อุทิศให้กับพ่อของเธอซึ่งเสียชีวิตไปเพียงสามเดือนก่อนที่เธอจะปรากฏตัวในรายการ "เดอะวอยซ์" และแม่ของเธอเสียชีวิตในปี 2014 หลังจากป่วยเป็นเวลานาน
ชีวิตส่วนตัว.
ลวนมีความสัมพันธ์กับ#เปลี่ยนทาง ในเดือนมีนาคม ค.ศ. 2020 เธอให้กำเนิดลูกสาวชื่อ "เอสเม"
เลื่อย

เลื่อย เป็นเครื่องมือชนิดหนึ่งที่ประกอบด้วยใบเลื่อย ลวด หรือโซ่ ใช้สำหรับตัดวัสดุ 
มนุษย์เริ่มใช้เลื่อยจากวัสดุที่มีลักษณะหยัก และเมื่อมนุษย์เรียนรู้วิธีใช้เหล็ก ก็กลายมาเป็นวัสดุที่นิยมใช้ทำใบเลื่อยทุกประเภท มีเลื่อยมือและเลื่อยไฟฟ้าหลายประเภท รวมถึงใบเลื่อยหลายประเภท
เลื่อยใช้ในการตัดวัสดุ โดยเฉพาะไม้ แต่บางครั้งก็เป็นโลหะหรือหิน
เลื่อยโซ่

เลื่อยโซ่ (หรือ chain saw) คือ เลื่อยที่ใช้พลังงานขับเคลื่อนสามารถพกพาไปไหนได้ มีที่ตัดเป็นชุดฟันเลื่อยที่ติดอยู่กับโซ่หมุนที่ขับเคลื่อนไปตามแถบนำทาง
เลื่อยโซ่สมัยใหม่มักใช้พลังงานจากน้ำมันเบนซินหรือไฟฟ้า และใช้ในกิจกรรมต่าง ๆ เช่น การโค่นต้นไม้ ตัดแต่งกิ่ง ตัดแต่งกิ่ง ตัดแนวกันไฟในการดับเพลิงป่า ตัดฟืน ยังมีเลื่อยสำหรับตัดคอนกรีตและตัดน้ำแข็ง เลื่อยโซ่สมัยใหม่นำมาใช้ครั้งแรกในการผ่าตัด โดยมีการจดสิทธิบัตรเลื่อยโซ่สำหรับไม้ในช่วงปลายคริสต์ศตวรรษที่ 19
พระราชวังเสียนหยาง

พระราชวังเสียนหยาง  ตั้งอยู่ใน (รัฐฉิน) เมืองเสียนหยาง (咸陽) ปัจจุบันอยู่ห่างจากเสียนหยาง มณฑลส่านซี ไปทางทิศตะวันออก 15 กิโลเมตร (9 ไมล์) เป็นพระราชวังของรัฐฉินก่อนการรวมประเทศจีน และกลายเป็นพระราชวังของจักรพรรดิฉินที่ 1 เมื่อจีนรวมเป็นหนึ่งเดียว
พระราชวังแห่งนี้เป็นอาคารแบบขั้นบันไดที่ซับซ้อนและมีภาพจิตรกรรมฝาผนังที่ประณีตอยู่ภายใน มีการค้นพบสามแห่ง ได้แก่ พระราชวังเสียนหยางที่ 1 พระราชวังเสียนหยางที่ 2 และพระราชวังเสียนหยางที่ 3
พระราชวังถูกเผาทำลายโดย เซี่ยงอวี่ หลังการล่มสลายของราชวงศ์ฉิน 
จักรพรรดิฉินที่ 1 ได้เริ่มก่อสร้างพระราชวังแห่งที่สองเพื่อทดแทนพระราชวังเสียนหยาง คือ พระราชวังเออผาง (阿房宮 - มีความหมายว่า "พระราชวังบนเนินเขา") ซึ่งตั้งอยู่ทางทิศใต้ของ (รัฐฉิน) เมืองเสียนหยาง 20 กิโลเมตร (12 ไมล์) หรือปัจจุบันอยู่ห่างจากซีอาน (西安) ไปทางตะวันตก 15 กิโลเมตร (9 ไมล์) คาดว่าพระราชวังอาจยังสร้างไม่เสร็จสมบูรณ์ก่อนการล่มสลายของราชวงศ์ฉิน
งาช้าง

งา  เป็นวัสดุสีขาที่แข็งที่ได้มาจากอวัยวะสัตว์ที่เรียกว่า งา (โดยทั่วไปคือช้าง จึงเรียก งาช้าง) รวมถึงฟันของสัตว์ซึ่งประกอบด้วยเนื้อฟันเป็นหลัก ซึ่งเป็นโครงสร้างทางกายภาพอย่างหนึ่งของฟันและงา โครงสร้างทางเคมีของฟันและงาของสัตว์เลี้ยงลูกด้วยนมนั้นเหมือนกันไม่ว่าจะมีต้นกำเนิดมาจากสายพันธุ์ใดก็ตาม แต่งาช้างมีโครงสร้างที่เป็นคอลลาเจนที่มีแร่ธาตุ การค้าฟันและงาบางชนิดนอกเหนือจากช้างนั้นได้รับการยอมรับและแพร่หลาย ดังนั้นคำว่า "งา" (ivory) จึงสามารถใช้เรียกได้ทั้งฟันหรืองาของสัตว์เลี้ยงลูกด้วยนม และเพื่อการค้า มีขนาดใหญ่พอที่จะแกะสลักหรือ เจียรได้
พระราชวังเออผาง

พระราชวังเออผาง เป็นพระราชวังแห่งหนึ่งของจีนที่สร้างขึ้นในรัชสมัยของจิ๋นซีฮ่องเต้ จักรพรรดิพระองค์แรกของจีนและผู้ก่อตั้งราชวงศ์ฉิน พระราชวังแห่งนี้ตั้งอยู่ทางทิศตะวันตกของซีอาน มณฑลส่านซี นักโบราณคดีเชื่อว่าเพียงโถงด้านหน้าของพระราชวังเท่านั้นที่สร้างเสร็จก่อนที่เมืองหลวงจะถูกเผาทำลายในปี 206 ก่อนคริสตศักราช
โบราณคดี.
ที่ตั้งที่แน่ชัดของพระราชวังเออผางไม่ได้รับการบันทึกไว้ใน"ฉื่อจี้"ของซือหม่าเชียน อย่างไรก็ตาม มีข้อสันนิษฐานหลายประการปรากฏในตำราต่าง ๆ แหล่งโบราณคดีของพระราชวังถูกค้นพบครั้งแรกในปี ค.ศ. 1923 จากรายงานในท้องถิ่น แต่การศึกษาต้องหยุดชะงักลงเนื่องจากสงครามโลกครั้งที่สอง และสงครามกลางเมืองจีน ต่อมา ซู ปิงฉี และ เหอ ฉือซิง สามารถยืนยันตำแหน่งของแหล่งโบราณคดีได้ หลังจากการขุดค้นเป็นเวลาหลายทศวรรษ นักโบราณคดีพบว่ามีความเป็นไปได้ว่าสร้างเสร็จเพียงหอด้านหน้าเท่านั้น ซึ่งขัดแย้งกับบันทึกทางวรรณกรรมที่กล่าวถึงความหรูหราของพระราชวัง นอกจากนี้ยังมีข้อสันนิษฐานว่าในช่วงแรกอาจมีเพียงกำแพงบางส่วนที่สร้างขึ้นบนฐานดินอัดแน่น#เปลี่ยนทาง 
ตั้งแต่ปี ค.ศ. 1961 แหล่งโบราณคดีแห่งนี้ได้รับการขึ้นทะเบียนเป็นแหล่งโบราณสถานและวัฒนธรรมสำคัญระดับประเทศของจีน (1-151)
พระราชวังเว่ยหยาง

พระราชวังเว่ยหยาง  เป็นพระราชวังหลักของราชวงศ์ฮั่นและราชวงศ์จีนหลายยุค ตั้งอยู่ในนครฉางอาน (ปัจจุบันคือซีอาน) พระราชวังแห่งนี้สร้างขึ้นเมื่อ 200 ปีก่อนคริสตกาล ตามพระราชดำริของจักรพรรดิฮั่นเกาจู่ โดยมีเซียวเหอ อัครมหาเสนาบดีเป็นผู้ดูแลการก่อสร้าง พระราชวังนี้ทำหน้าที่เป็นศูนย์กลางการปกครองและที่ประทับของราชวงศ์ฮั่นตะวันตก, ราชวงศ์ซิน, ราชวงศ์ฮั่นตะวันออก (ในรัชสมัยของพระเจ้าเหี้ยนเต้), ราชวงศ์จิ้นตะวันตก (ในรัชสมัยของจักรพรรดิจิ้นหมิ่น), ราชวงศ์ฮั่น-จ้าว, เฉียนฉิน, เย่าฉิน, ราชวงศ์เว่ยตะวันตก, ราชวงศ์โจวเหนือ และช่วงต้นราชวงศ์สุย 
พระราชวังแห่งนี้ดำรงอยู่จนถึงราชวงศ์ถัง ก่อนที่จะถูกเผาทำลายโดยผู้รุกรานระหว่างทางไปยังนครหลวงฉางอาน พระราชวังเว่ยหยางเป็นพระราชวังที่ใหญ่ที่สุดที่เคยสร้างขึ้นบนโลก โดยมีพื้นที่ 4.8 ตารางกิโลเมตร (1,200 เอเคอร์) ซึ่งมีขนาดใหญ่กว่าพระราชวังต้องห้ามในปัจจุบันถึง 6.7 เท่า หรือใหญ่กว่านครรัฐวาติกันถึง 11 เท่า ปัจจุบันมีสิ่งก่อสร้างหลงเหลืออยู่เพียงเล็กน้อย แหล่งโบราณคดีของพระราชวังแห่งนี้ พร้อมกับแหล่งโบราณคดีอื่น ๆ ตลอดแนวเส้นทางสายไหมฝั่งตะวันออก ได้รับการขึ้นทะเบียนเป็นแหล่งมรดกโลกของยูเนสโกในปี ค.ศ. 2014
อาร์ค (บอยแบนด์เกาหลีใต้)

อาร์ค (เกาหลี: ; อาร์อาร์: "Akeu"; ย่อมาจาก Always Remember the real Connection) เป็นบอยแบนด์สัญชาติเกาหลีใต้ ก่อตั้งและบริหารโดยมิสติคสตอรี ประกอบด้วยสมาชิก 7 คน ได้แก่ ฮย็อนมิน, เคียน, ชเวฮัน, แอนดี้, ริโอโตะ, โดฮา และจีบิน อดีตสมาชิก ซีอู ออกจากวงในเดือนมกราคม ค.ศ. 2025 พวกเขาเดบิวต์เมื่อวันที่ 19 สิงหาคม ค.ศ. 2024 พร้อมกับอีพีชื่อ "Ar^c"
เกาะคอร์ฟู

เกาะคอร์ฟู (Corfu) หรือ เคอร์คีรา ( เป็นเกาะในประเทศกรีซในทะเลไอโอเนียน หมู่เกาะไอโอเนียน มีเมืองสำคัญชื่อ คอร์ฟู ซึ่งมีประชากร 32,095 คน บนเกาะมีมหาวิทยาลัยไอโอเนียน
เกาะแห่งนี้มีความผูกพันกับประวัติศาสตร์กรีซ ตั้งแต่จุดเริ่มต้นของตำนานเทพเจ้ากรีก และเต็มไปด้วยเหตุการณ์การสู้รบและการพิชิตต่าง ๆ มากมาย เมืองคอร์คีราโบราณเป็นยุทธภูมิของยุทธการไซโบตาซึ่งเป็นตัวเร่งให้กับสงครามเพโลพอนนีเซียน
ประเทศกัมพูชาในเอเชียนเกมส์ฤดูหนาว 2025

ประเทศกัมพูชา เข้าร่วมแข่งขันเอเชียนเกมส์ฤดูหนาว 2025 ที่ ฮาร์บิน ประเทศจีน ระหว่างวันที่ 7 ถึง 14 กุมภาพันธ์ ค.ศ. 2025 กัมพูชาเป็นประเทศในเขตร้อนที่เปิดตัวในเอเชียนเกมส์ฤดูหนาวครั้งนี้เป็นครั้งแรก นักกีฬาสโนว์บอร์ด พานาสิท พิเสย์ เป็นผู้ถือธงในพิธีเปิด
นักกีฬา.
ตารางต่อไปนี้แสดงรายชื่อนักกีฬากัมพูชาที่เข้าร่วมแข่งขันในแต่ละประเภทกีฬาและเพศ
สโนว์บอร์ด.
กัมพูชาส่งนักกีฬาสโนว์บอร์ดชาย 4 คนเข้าร่วมการแข่งขัน นักกีฬาทั้ง 4 คนฝึกซ้อมที่ประเทศเกาหลีใต้เพียงสองสัปดาห์ก่อนการแข่งขัน
ชาย
ประเทศกาตาร์ในเอเชียนเกมส์ฤดูหนาว 2025

ประเทศกาตาร์ เข้าร่วมการแข่งขันเอเชียนเกมส์ฤดูหนาว 2025 ที่ ฮาร์บิน, ประเทศจีน ตั้งแต่วันที่ 7 ถึง 14 กุมภาพันธ์ ค.ศ. 2025 ทีมกาตาร์ประกอบด้วยนักกีฬาจำนวน 15 คนที่แข่งขันใน 4 ประเภทกีฬา นักกีฬาสโนว์บอร์ด โมฮัมเหม็ด อัลนายมี และ ซาร่า อัล-เคท เป็นผู้ถือธงในพิธีเปิดการแข่งขัน
นักกีฬา.
ตารางต่อไปนี้แสดงรายชื่อนักกีฬาของกาตาร์ตามประเภทกีฬาและเพศ
สกีปีนเขา.
กาตาร์ส่งนักสกีปีนเขาชาย 1 คนเข้าร่วมการแข่งขัน
สโนว์บอร์ด.
กาตาร์ส่งนักสโนว์บอร์ดชาย 1 คนเข้าร่วมการแข่งขัน
ชาย
ประเทศเนปาลในเอเชียนเกมส์ฤดูหนาว 2025

ประเทศเนปาล เข้าร่วมการแข่งขันเอเชียนเกมส์ฤดูหนาว 2025 ที่ ฮาร์บิน ประเทศจีน ระหว่างวันที่ 7 ถึง 14 กุมภาพันธ์ ค.ศ. 2025 การแข่งขันครั้งนี้มีนักกีฬาเนปาลทั้งหมด 4 คน ซึ่งเป็นนักสกีลงเขา (ชาย 2 คน และหญิง 2 คน) นักสกีลงเขา ซาพาล ราม เชรสธา และ แลกษมี ราย เป็นผู้ถือธงประจำประเทศเนปาลในพิธีเปิด
นักกีฬา.
ตารางต่อไปนี้แสดงรายชื่อนักกีฬาเนปาลตามประเภทกีฬาและเพศ..
กีฬาสกีลงเขา.
เนปาลส่งนักสกีลงเขาจำนวนสี่คน (สองคนจากแต่ละเพศ) เข้าร่วมการแข่งขันในครั้งนี้
มาเก๊าในเอเชียนเกมส์ฤดูหนาว 2025

มาเก๊า เข้าร่วมการแข่งขันเอเชียนเกมส์ฤดูหนาว 2025 ที่ฮาร์บิน ประเทศจีน ตั้งแต่วันที่ 7 ถึง 14 กุมภาพันธ์ ค.ศ. 2025 ทีมจากมาเก๊าประกอบด้วยนักกีฬาฮอกกี้น้ำแข็งชายจำนวน 21 คน นักกีฬา เลออง โชน กง และเจ้าหน้าที่ทีม เฉิง ฮิโอ ลาม เป็นผู้ถือธงในพิธีเปิดการแข่งขัน
นักกีฬา.
ตารางด้านล่างนี้แสดงรายชื่อนักกีฬาของมาเก๊าตามกีฬาและเพศ
ฮอกกี้น้ำแข็ง.
ทีมชาย.
ทีมฮอกกี้น้ำแข็งชายจากมาเก๊าได้รับสิทธิ์เข้าร่วมการแข่งขันหลังจากได้รับคำเชิญหลังจากการประกาศครั้งแรกของทีมที่ผ่านเข้ารอบ 12 ทีมแรก ทีมมาเก๊าจบการแข่งขันในอันดับที่ 13 จาก 14 ทีม การชนะบาห์เรนเป็นชัยชนะแรกของมาเก๊านับตั้งแต่ปี 2019 และเป็นชัยชนะครั้งแรกในเหตุการณ์กีฬาระดับใหญ่
มาเก๊าได้รับการแทนที่โดยนักกีฬา 21 คนดังต่อไปนี้:
<templatestyles src="Div col/styles.css"/>
คำอธิบาย: G = ผู้รักษาประตู, D = กองหลัง, F = กองหน้า
ประเทศเลบานอนในเอเชียนเกมส์ฤดูหนาว 2025

ประเทศเลบานอน เข้าร่วมการแข่งขันเอเชียนเกมส์ฤดูหนาว 2025 ที่ ฮาร์บิน ประเทศจีน ระหว่างวันที่ 7 ถึง 14 กุมภาพันธ์ ค.ศ. 2025 ทีมเลบานอนประกอบด้วยนักกีฬา 17 คนที่เข้าร่วมการแข่งขันใน 5 กีฬา ทีม 17 คนของเลบานอนเป็นทีมที่ใหญ่ที่สุดที่ประเทศได้ส่งเข้าร่วมการแข่งขันในกีฬาเอเชียนเกมส์ฤดูหนาว เดิมที นักสกีข้ามทุ่ง ซาเมอร์ ทอว์ก และนักสกีลงเขา เซเรนา จัลลัด มีกำหนดจะเป็นผู้ถือธงของประเทศในพิธีเปิด อย่างไรก็ตาม ผู้ถือธงในพิธีเปิดคือเจ้าหน้าที่สองคน (มอริซิโอ ซอตติล และ โจแอนน์ ดิวาน) เท่านั้น
นักกีฬา.
ตารางด้านล่างแสดงรายชื่อนักกีฬาเลบานอนตามกีฬาและเพศ.
สกีลงเขา.
เลบานอนส่งนักสกีลงเขา 4 คน (ชายสองคนและหญิงสองคน)
ทวิกีฬาฤดูหนาว.
เลบานอนส่งนักทวิกีฬาฤดูหนาว 4 คน (สองชายและสองหญิง)
ประเทศจอร์แดนในเอเชียนเกมส์ฤดูหนาว 2025

ประเทศจอร์แดน เข้าร่วมการแข่งขันเอเชียนเกมส์ฤดูหนาว 2025 ที่ ฮาร์บิน ประเทศจีน ตั้งแต่วันที่ 7 ถึง 14 กุมภาพันธ์ ค.ศ. 2025 ทีมจอร์แดนประกอบด้วยนักสกีลงเขาชาย 1 คน คือ ชารีฟ ซาไวเดห์ และเป็นคนถือธงชาตินำในพิธีเปิดการแข่งขัน
นักกีฬา.
ตารางด้านล่างแสดงรายชื่อนักกีฬาจอร์แดนตามกีฬาและเพศ.
สกีลงเขา.
จอร์แดนส่งนักกีฬาสกีชาย 1 คนเข้าร่วมการแข่งขัน ชารีฟ ซาไวเดห์ เป็นนักกีฬาสกีที่เกิดในสหรัฐอเมริกาและจะเป็นตัวแทนของประเทศในการแข่งขันสลาลอม Al-Zawaideh จบการแข่งขันสลาลอมในอันดับที่ 30
ฮัสลัคอิมคินท์ซิชทาล

ฮัสลัค หรือชื่อเต็มคือ ฮัสลัคอิมคินท์ซิชทาล  เป็นเมืองซึ่งตั้งอยู่ในหุบเขาคินท์ซิช ในพื้นที่ป่าดำ รัฐบาเดิน-เวือร์ทเทิมแบร์ค ประเทศเยอรมนี
ฮัสลัคเคยเป็นศูนย์กลางการค้าและเหมืองแร่ที่สำคัญในอดีต มีสถาปัตยกรรมอาคารครึ่งไม้ที่ได้รับการอนุรักษ์ไว้อย่างดี นักท่องเที่ยวสามารถเดินเล่นในย่านเมืองเก่าเพื่อชมบ้านเรือนเก่าแก่ ถนนที่ปูด้วยหิน และเยี่ยมชมพิพิธภัณฑ์เครื่องแต่งกายป่าดำ (Schwarzwälder Trachtenmuseum) ซึ่งจัดแสดงชุดประจำถิ่นและวัฒนธรรมของชาวป่าดำ นอกจากนี้ เมืองยังเป็นจุดเริ่มต้นของเส้นทางเดินป่าและจักรยานที่ทอดยาวผ่านภูมิประเทศอันเขียวขจีของป่าดำ
มารีอา กรีสตีนาแห่งนาโปลีและซิซิลี สมเด็จพระราชินีแห่งซาร์ดิเนีย

มารีอา กรีสตีนาแห่งนาโปลีและซิซิลี สมเด็จพระราชินีแห่งซาร์ดิเนีย (พระประมาภิไธยเดิม: เจ้าฟ้าหญิงมารีอา กรีสตีนา อะเมลี เตรีซาแห่งนาโปลีและซิซิลี; 17 มกราคม พ.ศ. 2322 - 11 มีนาคม พ.ศ. 2392) ทรงเป็นพระราชธิดาใน พระเจ้าแฟร์ดีนันโดที่ 1 แห่งซิซิลีทั้งสอง กับ พระนางมารีอา คาโลรีนาแห่งออสเตรีย และเป็นพระราชมาตุจฉา (น้าหญิง)ใน มารีอา เทรีซาแห่งออสเตรีย สมเด็จพระราชินีแห่งซาร์ดิเนีย 
พระราชประวัติ.
สมเด็จพระราชินีฯ พระราชสมภพในพระราชสถานะ เจ้าฟ้าหญิงแห่งนาโปลีและซิซิลี มีพระราชบิดาคือ พระเจ้าแฟร์ดีนันโดที่ 1 แห่งซิซิลีทั้งสอง พระราชมารดาคือ พระนางมารีอา คาโลรีนาแห่งออสเตรีย พระราชธิดาใน จักรพรรดิฟรันทซ์ที่ 1 แห่งจักรวรรดิโรมันอันศักดิ์สิทธิ์ กับ จักรพรรดินีมาเรีย เทเรซา ด้วยความที่สมเด็จพระบรมชนกนาถและสมเด็จพระราชชนนี มีพระราชบุตรมากมาย ทำให้พระองค์มีพระพี่น้องมากมาย อาทิ
นอกจากนี้พระองค์ยังมีความเกี่ยวดองทางสายพระโลหิตใน มารี อ็องตัวแน็ต โดยเป็นพระมาตุจฉาในพระองค์ เจ้าหญิงมาเรีย คริสตินา อเมเลีย พระขนิษฐสาฝาแฝดของพระองค์ สิ้นพระชนม์ ด้วยโรคไข้ทรพิษ เมื่อวันที่ 26 กุมภาพันธ์ พ.ศ. 2326 ขณะมีพระชันษา 4 ปี
อภิเษกสมรส.
เจ้าหญิงมารีอา กรีสตีนาแห่งนาโปลีและซิซิลี ทรงเสกสมรสกับ ขณะดำรงพระอิสริยยศ ดยุกแห่งเจนัว งานเสกสมรส จัดขึ้น ณ เมื่อวันที่ 6 เมษายน พ.ศ. 2350 ที่เมืองปาแลร์โม ซึ่งขึ้นว่าที่กษัตริย์แห่งซาร์ดิเนีย ต่อมา เมื่อ พระเชษฐาทรงสละราชสมบัติในปี พ.ศ. 2364 โดยก่อนหน้านั้น ทรงดำรงพระอิสริยยศ ดัชเชสแห่งเจนัว พระชายา
พระราชสวามีสวรรคต.
เมื่อพระเจ้าวิกเตอร์ เอ็มมานูเอลที่ 1 ทรงสละราชสมบัติแล้ว พระราชสวามีทรงขึ้นครองราชย์ พระองค์จึงเป็น สมเด็จพระราชินีแห่งซาร์ดิเนีย ทั้งกษัตริย์และพระราชินี ทรงครองรักกันอย่างไร้ที่ติ แม่จะทรงไร้พระราชบุตรก็ตาม ทั้ง 2 ประทับ ณ ตราบจน พระราชสวามีของพระองค์สวรรคตลงเมื่อปี พ.ศ. 2374 พระองค์ทรงดำรงพระชนม์ชีพอย่างเรียบง่าย ไม่วุ้นวาย ทรงเป็นกันเองกับเหล่านางสนองพระโอษฐ์ โปรดการพระดำเนินเล่น (เดินเล่น) รอบพระตำหนักเล็กน้อย จนพระองค์สวรรคตลง เมื่อวันที่ 11 มีนาคม พ.ศ. 2392 สิริพระชันมายุ 70 พรรษา
มัสยิดอิบรอฮีม

มัสยิดอิบรอฮีม  เป็นมัสยิดในหม่องก็อก ฮ่องกง ถือเป็นมัสยิดลำดับที่ 6 และมัสยิดล่าสุดที่สร้างขึ้นในฮ่องกง ตัวมัสยิดได้รับการก่อสร้างและบริหารจัดการโดย United Welfare Union Hong Kong Limited
ประวัติ.
ในเดือนมีนาคม ค.ศ. 2011 กลุ่มมุสลิมเข้าหารือกับรัฐบาลเพื่อขอที่ดินสร้างมัสยิด รัฐบาลเสนอที่ดินผืนหนึ่งให้เป็นเวลา 1 ปี แต่ข้อเสนอนั้นถูกปฏิเสธ รัฐบาลจึงเลือกแปลงที่ดินตรงถนน Hoi Wan ที่เหมาะสมกว่าแทน เมื่อวันที่ 20 กันยายน ค.ศ. 2012 กรมที่ดินอนุมัติคำร้องดังกล่าว และที่ดินดังกล่าวได้ถูกส่งมอบให้กับสหภาพสวัสดิการฮ่องกงเมื่อวันที่ 1 กุมภาพันธ์ ค.ศ. 2013
การก่อสร้างมัสยิดเริ่มขึ้นในเดือนกรกฎาคม ค.ศ. 2013 จากนั้นจึงแล้วเสร็จและเปิดพิธีในวันที่ 24 พฤศจิกายน ค.ศ. 2013
ต่อมาสัญญาเช่าหมดอายุ และรัฐบาลได้ยึดที่ดินคืนเมื่อปลาย ค.ศ. 2019 อย่างไรก็ตาม รัฐบาลได้เสนอพื้นที่อื่นซึ่งได้รับการอนุมัติใน ค.ศ. 2019 การก่อสร้างบนพื้นที่ใหม่เริ่มขึ้นในเดือนกรกฎาคม ค.ศ. 2020 เมื่อวันที่ 1 มกราคม ค.ศ. 2020 การก่อสร้างมัสยิดได้แล้วเสร็จบางส่วน มัสยิดเดิมถูกรื้อทำลาย และมัสยิดอิบรอฮีมย้ายไปยังพื้นที่ใหม่ในเขตหม่องก็อกอย่างเป็นทางการ
สถาปัตยกรรม.
มัสยิดมีสิ่งอำนวยความสะดวกมากมาย เช่น ห้องอาบน้ำละหมาด ห้องเก็บอาหาร ห้องเรียน ห้องประชุม และห้องทำงานสำหรับอิหม่าม โดยแบ่งออกเป็นเขตสำหรับผู้ชายและผู้หญิงตามหลักศาสนาและวัฒนธรรม
การเดินทาง.
มัสยิดสามารถเข้าถึงได้ผ่านการเดินเท้าจากทางออก อี1 ที่สถานีหม่องก็อกของ MTR
ร่างพระราชบัญญัติการเปลี่ยนแปลงสภาพภูมิอากาศ

ร่างพระราชบัญญัติการเปลี่ยนแปลงสภาพภูมิอากาศ เป็นร่างพระราชบัญญัติที่เสนอเพื่อดำเนินการตามเป้าหมายความเป็นกลางทางคาร์บอนและเป้าหมายสุทธิเป็นศูนย์
เบื้องหลัง.
ในปี พ.ศ. 2564 พลเอกประยุทธ์ จันทร์โอชา นายกรัฐมนตรีในขณะนั้น ได้ประกาศนโยบายลดการปล่อยก๊าซเรือนกระจกของประเทศไทยในการประชุมว่าด้วยการเปลี่ยนแปลงสภาพภูมิอากาศของสหประชาชาติที่เมืองกลาสโกว์ (COP26) แผนดังกล่าวรวมถึงการบรรลุภาวะความเป็นกลางทางคาร์บอนภายในปี พ.ศ. 2593 และคาร์บอนเป็นศูนย์ภายในปี พ.ศ. 2608
การพิจารณา.
ร่างพระราชบัญญัติดังกล่าวได้รับการร่างขึ้นตามความตกลงปารีสเมื่อปี พ.ศ. 2559 ในเดือนมีนาคม พ.ศ. 2567 ร่างพระราชบัญญัติร่างแรกเสร็จสมบูรณ์ และคาดว่าจะนำเสนอต่อคณะรัฐมนตรีให้พิจารณาภายในเดือนมิถุนายน พ.ศ. 2567
เมื่อวันที่ 8 พฤศจิกายน พ.ศ. 2567 กรมการเปลี่ยนแปลงสภาพภูมิอากาศและสิ่งแวดล้อมสังกัดกระทรวงทรัพยากรธรรมชาติและสิ่งแวดล้อม เปิดรับฟังความคิดเห็นต่อร่างพระราชบัญญัติการเปลี่ยนแปลงสภาพภูมิอากาศฉบับแก้ไขเป็นครั้งที่ 2
คาดว่าร่างพระราชบัญญัติดังกล่าวจะถูกส่งไปยังคณะรัฐมนตรีภายในเดือนมกราคม พ.ศ. 2568
ข้อสังเกต.
ร่างพระราชบัญญัตินี้จะกำหนดให้ภาคธุรกิจรวบรวมและรายงานข้อมูลการปล่อยก๊าซเรือนกระจกไปยังสำนักงานนโยบายและแผนทรัพยากรธรรมชาติและสิ่งแวดล้อม ร่างพระราชบัญญัติดังกล่าวยังเสนอให้เพิ่มการสนับสนุนทางการเงินรวมทั้งสินเชื่อดอกเบี้ยต่ำจากกองทุนสิ่งแวดล้อมและธนาคารเพื่อสนับสนุนการลงทุนในเทคโนโลยีสีเขียว
เต่าพราหมณ์

เต่าพราหมณ์ (ชื่อวิทยาศาสตร์: "Hardella thurjii") เป็นชนิดของเต่าในวงศ์ Geoemydidae ซึ่งเป็นสิ่งมีชีวิตเฉพาะถิ่นในเอเชียใต้
อนุกรมวิธาน.
สกุล Hardella ซึ่งมี "Hardella thurjii" อยู่ จัดเป็นสกุลที่มีสมาชิกเพียงชนิดเดียว
ที่อยู่ทางภูมิศาสตร์.
"Hardella thurjii" พบได้ในภาคเหนือของประเทศอินเดีย ประเทศปากีสถาน และประเทศบังกลาเทศ ในที่ราบลุ่มแม่น้ำของแม่น้ำคงคา แม่น้ำพรหมบุตร และแม่น้ำสินธุ
ลักษณะ.
"Hardella thurjii" มีกระดองที่ค่อนข้างแบนขนาดใหญ่ สีน้ำตาลเข้มหรือสีดำ กระดองหลัง (บริเวณด้านหลัง) และแผ่นกระดอง (ด้านท้อง) สีเหลืองหรือสีดำ กระดองมีขนาดยาวถึง ในเพศเมียและสั้นกว่าในเพศผู้ ขากรรไกรล่างมีรอยยุบมาก
ความแตกต่างทางเพศ.
"Hardella thurjii" มีความแตกต่างทางเพศ ซึ่งตัวเมียที่โตเต็มวัยจะมีขนาดใหญ่กว่าตัวผู้ที่โตเต็มวัยถึง 3 เท่า ตามข้อมูลของ ความยาวกระดองตรงสูงสุดในตัวเมียคือ 61 เซนติเมตร (24 นิ้ว) แต่ในตัวผู้ความยาวกระดองตรงสูงสุดอยู่ที่ 18 เซนติเมตร (7.1 นิ้ว) เท่านั้น
การสืบพันธุ์.
พฤติกรรมการสืบพันธุ์ของ "H. thurjii" ถือว่ามีเอกลักษณ์ในบรรดาสัตว์เลื้อยคลาน โดยตัวเมียจะวางไข่ใต้น้ำ ไม่ใช่บนบก วงจรการสืบพันธุ์จะเกิดขึ้นตามการเปลี่ยนแปลงตามฤดูกาลของระดับน้ำในแม่น้ำที่อาศัยอยู่ โดยในฤดูใบไม้ร่วง ตัวเมียจะวางไข่ไว้ใต้น้ำ ซึ่งระดับน้ำที่สูงจะทำให้ไข่จมอยู่ใต้น้ำเป็นเวลา 40 ถึง 45 วัน ในฤดูหนาวระดับน้ำที่ต่ำกว่าจะทำให้ไข่อยู่ได้ประมาณห้าเดือน ระดับน้ำที่เพิ่มขึ้นในฤดูใบไม้ผลิทำให้ไข่ที่เกือบจะโตเต็มที่จมอยู่ใต้น้ำอีกครั้ง และเต่าก็จะฟักไข่ในแม่น้ำ
นักสัตววิทยาชาวอินเดีย Dhruvajyoti Basu ได้บันทึกพฤติกรรมการสืบพันธุ์อันเป็นเอกลักษณ์ของเต่าพราหมณ์เป็นครั้งแรกในปี ค.ศ. 2011 และสวนสัตว์ปรากได้ฟักไข่เต่าพราหมณ์ตัวแรกที่เกิดในที่เลี้ยงเมื่อปี ค.ศ. 2012
เชิงอรรถและอ้างอิง.
<templatestyles src="Reflist/styles.css" />
เต่าบึงหัวเหลือง

"ระวังสับสนกับ: เต่าบึงเหลือง"
เต่าบึงหัวเหลือง เต่าบัว หรือ เต่าหม้อ (ชื่อวิทยาศาสตร์: "Heosemys annandalii") เป็นชนิดของเต่าขนาดใหญ่ในวงศ์ Geoemydidae ซึ่งพบเฉพาะในเอเชียตะวันออกเฉียงใต้
ศัพทมูลวิทยา.
ชื่อสามัญ yellow-headed temple turtle มาจากว่ามักพบในบริเวณใกล้วัดพุทธภายในขอบเขตการอยู่อาศัยของเต่าชนิดนี้
ชื่อเฉพาะ "annandalii" ตั้งขึ้นเพื่อเป็นเกียรติแก่ Nelson Annandale นักวิทยาสัตว์เลื้อยคลานชาวสก็อต
ลักษณะ.
"H. annandalii" อาจเติบโตได้ถึงกว่า 20 นิ้ว (51 ซม.) โดยมีความยาวกระดองหลังตรง และหนักได้ถึง 12 กิโลกรัม
พฤติกรรม.
"H. annandalii" เป็นสัตว์น้ำโดยทั่วไปเป็นสัตว์กินพืช
สถานะการอนุรักษ์.
อนุสัญญาว่าด้วยการค้าระหว่างประเทศซึ่งชนิดสัตว์ป่าและพืชป่าที่ใกล้สูญพันธุ์ (CITES) ระงับการค้าเต่าบึงหัวเหลืองในเดือนกรกฎาคม ค.ศ. 2012
ที่อยู่ทางภูมิศาสตร์.
"H. annandalii" พบได้ในประเทศกัมพูชา ประเทศลาว ประเทศมาเลเซีย ประเทศไทย ประเทศเวียดนาม และอาจพบในประเทศเมียนมาร์
ที่อยู่อาศัย.
แหล่งที่อยู่ตามธรรมชาติที่ต้องการของ "H. annandalii" คือป่าและพื้นที่ชุ่มน้ำจืด
การเลี้ยง.
"H. annandalii" อาจมีชีวิตอยู่ในที่เลี้ยงได้นานถึง 35 ปี
เต่าสองตัวถูกฟักออกมาในเดือนพฤศจิกายน ค.ศ. 2019 ที่สวนสัตว์และพิพิธภัณฑ์สัตว์น้ำโคลัมบัส "Heosemys annadali" ได้รับการเพาะพันธุ์ในที่เลี้ยง
ปรสิต.
ปลิง "Placobdelloides siamensis" เป็นปรสิตภายนอกของเต่าชนิดนี้
กระทรวงการต่างประเทศ (จีน)

หน้าที่หลักของกระทรวงการต่างประเทศ ได้แก่ การกำหนดนโยบายต่างประเทศ การบริหารคณะผู้แทนทางทูตของประเทศ การเป็นตัวแทนผลประโยชน์ของจีนในสหประชาชาติ การเจรจาสนธิสัญญาและความตกลงกับต่างประเทศ และการให้คำแนะนำแก่คณะมนตรีรัฐกิจในเรื่องกิจการต่างประเทศ กระทรวงอยู่ภายใต้คณะกรรมการการต่างประเทศส่วนกลาง (Central Foreign Affairs Commission) ซึ่งเป็นผู้กำหนดนโยบายและนำโดยเลขาธิการใหญ่พรรคคอมมิวนิสต์จีน นโยบายต่างประเทศที่เกี่ยวข้องกับสาธารณรัฐจีนอยู่ภายใต้เขตอำนาจของสำนักงานกิจการไต้หวัน ข้อมูลเมื่อ 2024[ [update]] กระทรวงยังคงรักษาระบบเครือข่ายทางทูตที่ใหญ่ที่สุดในโลก โดยมีสถานทูตและสถานกงสุลรวม 274 แห่ง
หนังสัตว์

หนังสัตว์  เป็นวัสดุที่แข็งแรง ยืดหยุ่นและทนทาน ซึ่งได้มาจากการฟอกหนัง หรือการบำบัดทางเคมีกับหนังของสัตว์เพื่อป้องกันการผุพัง หนังที่พบมากที่สุดมาจากวัว แกะ แพะ ม้า ควาย หมู นกกระจอกเทศ และสัตว์น้ำ เช่น แมวน้ำและจระเข้
หนังสัตว์สามารถนำไปทำสิ่งของต่าง ๆ ได้มากมาย เช่น เสื้อผ้า รองเท้า กระเป๋าถือ เฟอร์นิเจอร์ เครื่องมือ และอุปกรณ์กีฬา และมีอายุการใช้งานยาวนานหลายทศวรรษ การทำเครื่องหนังได้มีการปฏิบัติกันมานานกว่า 7,000 ปีแล้ว และผู้ผลิตหนังชั้นนำในปัจจุบันคือจีนและอินเดีย
โปรวิเดนียา

โปรวิเดนียา (#เปลี่ยนทาง , ,) เป็นนิคมประเภทเมืองและศูนย์กลางการบริหารของเขตโปรวีเดนสกีของเขตปกครองตนเองชูคอตคา ประเทศรัสเซีย ตั้งอยู่ตรงอ่าวคอมโซมอลสกายา (ส่วนหนึ่งของอ่าวโปรวิเดนียา) ทางตอนตะวันออกเฉียงเหนือของเขตปกครองตนเอง ตรงข้ามจากอะแลสกาโดยมีช่องแคบแบริงขั้นอยู่ และอยู่ใกล้กับเส้นเวลาสากลเป็นอย่างมาก นิคมแห่งนี้มีประชากรอยู่ที่ #เปลี่ยนทาง ; #เปลี่ยนทาง ; #เปลี่ยนทาง โดยลดลงเรื่อย ๆ ในทศวรรษที่ผ่านมา
ลักษณะทางภูมิศาสตร์.
โปรวิเดนียาเป็นอดีตท่าเรือทางการทหารของสหภาพโซเวียต ตั้งอยู่บนฟยอร์ดที่มีปากน้ำออกไปหาทะเลแบริง โดยนิคมนี้ถูกก่อตั้งขึ้นเป็นท่าเรือเพื่อให้บริการบริเวณปลายด้านตะวันออกของเส้นทางทะเลเหนือ ท่าเรือนี้ตั้งอยู่บนอ่าวคอมโซมอลสกายา (ตั้งชื่อตามองค์กรยุวชนคอมโซมอลของโซเวียต) ที่ซึ่งเป็นส่วนหนึ่งของอ่าวโปรวิเดนียาที่มีขนาดใหญ่กว่ามาก ท่าเรือแห่งนี้ทำหน้าที่เป็นท่าเรือน้ำลึกที่เหมาะสมสำหรับการเป็นที่เทียบท่าจอดเรือของรัสเซีย อีกประการหนึ่ง ทะเลสาบอิสติเคด (Istikhed) ตั้งอยู่ทางตอนใต้ของสนามบินโปรวิเดนิยาและทางด้านตะวันออกของอ่าว
ภูมิอากาศ.
โปรวิเดนียามีสภาพภูมิอากาศเขตขั้วโลกที่ซึ่งแห้งแล้งในฤดูร้อน (การแบ่งเขตภูมิอากาศแบบเคิพเพิน: "ETs") แม้ว่าฤดูหนาวของนิคมนี้จะไม่รุนแรงเนื่องจากตั้งอยู่ริมชายฝั่งและมีดอกไม้หลากสีสันผลิบานที่จะช่วยให้ทุ่งทุนดราในบริเวณนั้นมีชีวิตชีวาขึ้นในช่วงฤดูร้อนก็ตาม อุณหภูมิในฤดูหนาวจะสูงกว่าสถานที่อื่น ๆ ในชูคอตคาเป็นอย่างมาก เนื่องจากเป็นนิคมที่อยู่ทางใต้มากกว่าและมีอิทธิพลทางทะเลจากทะเลเบริงมากกว่า โดยทั่วไปแล้วฤดูร้อนจะมีอากาศที่เย็นและนิคมแห่งนี้จะได้รับฝนตกหนักโดยเฉพาะเมื่อระบบความกดอากาศต่ำเคลื่อนตัวขึ้นมาทางตอนเหนือจากมหาสมุทรแปซิฟิก
คณะกรรมการพัฒนาและปฏิรูปแห่งชาติ

คณะกรรมการพัฒนาและปฏิรูปแห่งชาติ (NDRC) เป็นหน่วยงานบริหารลำดับที่ 3 ของคณะมนตรีรัฐกิจสาธารณรัฐประชาชนจีน ซึ่งทำหน้าที่เป็นหน่วยงานบริหารเศรษฐกิจมหภาค คณะกรรมการฯ ซึ่งก่อตั้งขึ้นในชื่อคณะกรรมการวางแผนแห่งรัฐ มีอำนาจควบคุมด้านการบริหารและการวางแผนอย่างกว้างขวางต่อเศรษฐกิจของจีนแผ่นดินใหญ่ และมีชื่อเสียงว่าเป็น "คณะมนตรีรัฐกิจน้อน"
นามาจะ

นามาจะ (; โรมาจิ: "namacha") หรือ นะมาชะ เป็นชื่อตราสินค้าของเครื่องดื่มชาเขียว และชาไม่ใส่น้ำตาลที่จำหน่ายโดยบริษัทคิริงเบฟเวอร์เรจของญี่ปุ่น
ภาพรวม.
ในปี 2000 ได้มีการเปิดตัวเป็นชาเขียวที่ทำจากสารสกัดใบชาสดที่อุดมไปด้วยธีอะนีน ซึ่งเป็นส่วนประกอบอุมามิ เพื่อดึงเอารสชาติธรรมชาติของชาเขียวออกมา บริษัทจึงใช้เฉพาะใบชาเกียวกุโระ, คาบุเซจะ และ ฟุกามุชิจะ ที่ผลิตในประเทศเท่านั้น จากนั้นสกัดชาที่อุณหภูมิต่ำที่ 59 องศา (62 องศาหลังจากการปรับปรุงใหม่ในปี 2008) จากนั้นจึงกรองแบบหยาบ ด้วยเหตุนี้บนบรรจุภัณฑ์จึงระบุว่าให้ “เขย่าขวดก่อนดื่ม” คิริงให้คำจำกัดความนามาจะว่าเป็น "ใบชาที่เก็บรักษาที่อุณหภูมิ -30 °C ลงมาภายใน 4 ชั่วโมงหลังจากเก็บเกี่ยว"
ในต่างประเทศ.
นามาจะยังได้ขยายจากประเทศญี่ปุ่นไปสู่ประเทศในเอเชีย โดยมีการวางจำหน่ายในเซี่ยงไฮ้ ประเทศจีน ทั่วประเทศไทย และ ไต้หวัน
ในประเทศจีนและไทย เครื่องดื่มชาเขียวเติมน้ำตาลถือเป็นบรรทัดฐาน ดังนั้นในประเทศจีน บริษัทในเครือจึงจำหน่ายทั้งเครื่องดื่มไม่เติมน้ำตาลและชาหวานน้อย ในขณะที่ในประเทศไทย บริษัทในเครือจำหน่ายเครื่องดื่มทั้งแบบเติมน้ำตาล เครื่องดื่มหวานน้อย และไม่เติมน้ำตาล ในไต้หวัน ผู้จัดจำหน่ายในพื้นที่นำเข้าและจำหน่ายผลิตภัณฑ์ประเภทเดียวกันกับที่ญี่ปุ่น
ชั่วโมงเร่งด่วน

ชั่วโมงเร่งด่วน (หรือ peak hour) เป็นช่วงหนึ่งของวันซึ่งมีการจราจรติดขัดบนท้องถนนและผู้คนพลุกพล่านในระบบขนส่งสาธารณะมากที่สุด โดยปกติจะมีสองช่วงเวลาในวันธรรมดา คือ ครั้งหนึ่งในตอนเช้า และอีกครั้งในตอนบ่ายหรือตอนเย็น ซึ่งเป็นเวลาที่คนส่วนใหญ่ใช้เดินทาง คำนี้มักใช้เรียกช่วงที่มีการจราจรคับคั่งสูงสุดซึ่งอาจกินเวลานานกว่าหนึ่งชั่วโมง
คำนี้มีความหมายกว้างมาก แต่โดยมากมักจะหมายถึงการจราจรของ รถยนต์ส่วนบุคคลมากกว่า หรือหากปริมาณรถอยู่ในเกณฑ์ปกติแต่มีการหยุดชะงักของความเร็วอยู่บ้างก็ยังคงเรียกว่าชั่วโมงเร่งด่วน
เต่าป่าสุลาเวสี

เต่าป่าสุลาเวสี หรือ เต่าสุลาเวสี (;ชื่อวิทยาศาสตร์: "Leucocephalon yuwonoi") เป็นเต่าในวงศ์ Geoemydidae ซึ่งเป็นชนิดที่ใกล้สูญพันธุ์ขั้นวิกฤติ เต่าชนิดนี้เป็นสมาชิกเพียงชนิดเดียว ภายในสกุล Leucocephalon และเป็นสิ่งมีชีวิตเฉพาะถิ่นของเกาะสุลาเวสีประเทศอินโดนีเซีย
ศัพทมูลวิทยา.
ชื่อเฉพาะ "yuwonoi" ตั้งขึ้นเป็นเกียรติแก่นักสัตว์วิทยาชาวอินโดนีเซีย Frank Bambang Yuwono (เกิด 1958)
ที่อยู่อาศัย.
แหล่งที่อยู่ตามธรรมชาติที่ต้องการของ "L. yuwonoi" คือที่ลุ่มน้ำขังและแม่น้ำน้ำจืด
การอนุรักษ์.
ในปี ค.ศ. 2016 สวนสัตว์ริฟเวอร์วิวในเมืองปีเตอร์เบอโร รัฐออนแทรีโอ (Riverview Zoo) สามารถฟักไข่เต่าป่าสุลาเวสีได้ 2 ตัว
เชิงอรรถและอ้างอิง.
<templatestyles src="Reflist/styles.css" />
เต่าบึงฟูจิ

เต่าบึงฟูจิ หรือ เต่าบึงไอเวอร์สัน (ชื่อวิทยาศาสตร์: ""Mauremys" × iversoni") เป็นเต่าลูกผสมระหว่างสกุลที่อาจเกิดขึ้นเองตามธรรมชาติในวงศ์ Geoemydidae (เดิมชื่อ Bataguridae) ฟาร์มเต่าของจีนผลิตพันธุ์เต่าบึงฟูจิในปริมาณมากขึ้นโดยถือเป็น "สำเนา" ของเต่าหับจีนสามสัน ("Cuora trifasciata") ซึ่งเหมือนว่าจะเกิดขึ้นในประเทศจีนและประเทศเวียดนาม และก่อนที่จะทราบแหล่งที่มาที่แท้จริง สัตว์ชนิดนี้ถูกระบุว่ามีข้อมูลไม่เพียงพอในบัญชีแดงไอยูซีเอ็น
พ่อแม่พันธุ์ของลูกผสมนี้คือเต่าบึงเหลืองเอเชีย ("Mauremys mutica") และเต่าหับจีนสามสัน โดยตัวผู้มักจะเป็นของชนิดหลัง แม้จะไม่ใช่เรื่องแปลกที่ชนิดในวงศ์ geoemydidae ที่ถูกต้องสมบูรณ์จะเกิดขึ้นจากการผสมพันธุ์แบบผสม แต่การยอมรับว่ายังเป็นชนิดจะต้องใช้ลูกผสมที่สามารถเจริญพันธุ์ได้และก่อให้เกิดสายพันธุ์ที่แยกจากกันในทางลักษณะปรากฏและสามารถดำรงอยู่ได้ด้วยตัวเอง กรณีนี้เหมือนจะไม่เป็นเช่นนั้นใน "ชนิด" นี้ เนื่องจากพบเพียงตัวอย่างเดียวเท่านั้นแทนที่จะพบทั้งประชากรเต่าเหล่านี้ และการเพาะพันธุ์ในพื้นที่เลี้ยงก็แทบจะไม่ประสบความสำเร็จ เนื่องจากตัวผู้ส่วนใหญ่ไม่สามารถสืบพันธุ์ได้ (ในขณะที่ตัวเมียสามารถสืบพันธุ์ได้เต็มที่)
ชื่อวิทยาศาสตร์ของเต่าบึงฟูจิได้รับการตั้งขึ้นเพื่อเป็นเกียรติแก่ นักวิทยาสัตว์เลื้อยคลานชาวอเมริกัน
"Clemmys guangxiensis" เป็นหน่วยอนุกรมวิธานแบบผสมที่อธิบายจากตัวอย่างชนิดของ "Mauremys mutica" และลูกผสมตามธรรมชาติ ""Mauremys" × iversoni"
เชิงอรรถและอ้างอิง.
เชิงอรรถ.
<templatestyles src="Reflist/styles.css" />
ประเทศเวียดนามในเอเชียนเกมส์ฤดูหนาว 2025

ประเทศเวียดนาม เข้าร่วมแข่งขันเอเชียนเกมส์ฤดูหนาว 2025 ที่ ฮาร์บิน ประเทศจีน ระหว่างวันที่ 7–14 กุมภาพันธ์ ค.ศ. 2025 คณะนักกีฬาเวียดนามประกอบด้วยนักกีฬาชาย 1 คน ในกีฬาสเกตความเร็วระยะสั้น คณะทั้งหมดประกอบด้วย 3 คน ได้แก่ นักกีฬา, โค้ช และ หัวหน้าคณะนักกีฬา นักกีฬาเพียงคนเดียวของประเทศ เดือง เจือง หลัป ได้รับเกียรติเป็นผู้ถือธงในพิธีเปิดการแข่งขัน
นักกีฬา.
ตารางต่อไปนี้แสดงรายชื่อนักกีฬาเวียดนามที่เข้าร่วมการแข่งขันในแต่ละกีฬาและเพศ
สเกตความเร็วระยะสั้น.
เวียดนามส่งนักกีฬาสเกตความเร็วระยะสั้นชายหนึ่งคนเข้าร่วมการแข่งขัน เดิมทีเวียดนามมีแผนที่จะส่งนักกีฬามากกว่านี้ แต่พวกเขามีอายุยังไม่ถึงเกณฑ์ที่สามารถเข้าร่วมการแข่งขันได้ เยือง เจือง หลัป เป็นตัวแทนเพียงคนเดียวของประเทศ และเข้าแข่งขันในสามรายการ
รายชื่อผู้นำประเทศ พ.ศ. 2568

นี่คือ รายชื่อผู้นำประเทศ พ.ศ. 2568 โดยจำแนกตามแผนโลกของสหประชาชาติและเรียงลำดับรายชื่อประเทศตามตัวอักษรในภาษาไทย ดังนี้
ทวีปยุโรป.
ยุโรปตะวันตก.
 <id>155194</id>
 <redirect title="แม่แบบ:Country data France" />
 <revision>
 <id>1018478</id>
 <timestamp>2008-03-26T12:46:18Z</timestamp>
 <contributor>
 <username>Lerdsuwa</username>
 <id>436</id>
 </contributor>
 <comment>เปลี่ยนทางไปที่ </comment>
 <origin>1018478</origin>
 <model>wikitext</model>
 <format>text/x-wiki</format>
ประเทศเติร์กเมนิสถานในเอเชียนเกมส์ฤดูหนาว 2025

ประเทศเติร์กเมนิสถาน เข้าร่วมการแข่งขันเอเชียนเกมส์ฤดูหนาว 2025 ที่ ฮาร์บิน ประเทศจีน ตั้งแต่วันที่ 7 ถึง 14 กุมภาพันธ์ ค.ศ. 2025 ทีมจากเติร์กเมนิสถานประกอบด้วยนักกีฬาทั้งหมด 24 คนที่แข่งขันใน 3 ประเภทกีฬา นักฮอกกี้ ดอว์เลต ไฮดิโรว เป็นผู้ถือธงชาติในพิธีเปิดการแข่งขัน
นักกีฬา.
ตารางต่อไปนี้แสดงรายชื่อนักกีฬาเติร์กเมนิสถานในแต่ละประเภทกีฬาและเพศ
สเกตลีลา.
ประเทศเติร์กเมนิสถาน ส่งนักกีฬาสเกตลีลาจำนวน 2 คน (ทั้งคู่เป็นผู้หญิง) ซึ่งจะเป็นการเปิดตัวของประเทศในกีฬาเอเชียนเกมส์ฤดูหนาว
งะซูนมิบะยา

งะซูนมิบะยา  หรือ ราชทินนามว่า สุสิริ-ลยา  เป็นหนึ่งในพระสนมเอกในพระเจ้ามินดง พระองค์มีเชื้อสายไทยซึ่งสืบสันดานมาจากตระกูลขุนนางเชื่อสายสยามในสมเด็จพระที่นั่งสุริยาศน์อมรินทร์ พระมหากษัตริย์พระองค์สุดท้ายของอาณาจักรอยุธยา พระนางทรงมีพระราชธิดากับพระเจ้ามินดงสามพระองค์แต่มีพระชนม์ยืนยาวรอดมาเพียงพระองค์เดียว คือ เจ้าหญิงทะยันกา ซึ่งเป็นหนึ่งในพระราชธิดาองค์โปรดในพระเจ้ามินดง
สหรัฐอาหรับเอมิเรตส์ในเอเชียนเกมส์ฤดูหนาว 2025

สหรัฐอาหรับเอมิเรตส์ เข้าร่วมการแข่งขันเอเชียนเกมส์ฤดูหนาว 2025 ที่ ฮาร์บิน ประเทศจีน ระหว่างวันที่ 7 ถึง 14 กุมภาพันธ์ ค.ศ. 2025 ทีมจากสหรัฐอาหรับเอมิเรตส์ประกอบด้วยนักกีฬา 7 คนที่เข้าร่วมการแข่งขันใน 3 ประเภทกีฬา นักกีฬาสกีฟรีสไตล์ สุลต่าน อัลคานดี และนักสโนว์บอร์ด อาเมนาห์ อัล-มุฮารี เป็นผู้ถือธงของประเทศในพิธีเปิด
นักกีฬา.
ตารางต่อไปนี้แสดงรายชื่อนักกีฬาจากสหรัฐอาหรับเอมิเรตส์ตามประเภทกีฬาและเพศ
สกีลงเขา.
สหรัฐอาหรับเอมิเรตส์ส่งนักกีฬาสกีชาย 3 คนเข้าร่วมการแข่งขัน
ชาย